Χρήστος Μπουκώρος: Συνάντηση με πολιτικό βάρος\nΤελευταία ενημέρωση: 2014-09-15, 14:18:42\nΕίναι δεδομένο ότι κάθε συνάντηση και κάθε δραστηριότητα, στην οποία συμμετέχει ο Ευάγγελος Βενιζέλος, διακρίνεται για το βάρος της. Το φυσικό δέμας σε συνδυασμό με τη ρητορική υπεροπλία του, μεταβάλλουν τη βαρύτητα κάθε συνάντησης και την ατμόσφαιρα κάθε πολιτικού περιβάλλοντος.\nΗ σημερινή όμως συνάντηση με τον πρωθυπουργό, ένα τέταρτο πριν τις δύο το μεσημέρι όπως λένε οι πληροφορίες, πέρα από τα φυσικά χαρακτηριστικά που της προσδίδει η συμμετοχή του Ευάγγελου, εκ των πραγμάτων είναι ιδιαίτερης πολιτικής βαρύτητας.\nΤις προηγούμενες ημέρες με αφορμή τον ΕΝΦΙΑ το κόμμα της Νέας Δημοκρατίας ένιωσε έντονα και βαθιά τα τραύματα της εσωστρέφειας. Ακολούθησε ο πανζουρλισμός, το ξεκατίνιασμα όπως λέει ο λαός, μεταξύ των στελεχών του ΠΑΣΟΚ με τον Ευάγγελο Βενιζέλο να αποκαλεί «καλικάντζαρο της παράταξης» τον Γιώργο Παπανδρέου και «παλικαράκια του μνημονίου» ορισμένα στελέχη που τον αντιπολιτεύονται απροκάλυπτα. Ανάμεσα σε όλα αυτά, προέκυψε και ο Αλέξης Τσίπρας από τη ΔΕΘ, να υπόσχεται δροσερό νεράκι και μια …βουτιά στην πισίνα, στους ταλαιπωρημένους οδοιπόρους Ελληνες που διασχίζουν τη δική τους έρημο την τελευταία πενταετία.\nΔεν είναι του παρόντος να εξεταστεί, σε τούτο το σημείωμα, αν είναι ρεαλιστικές οι προτάσεις του Αλέξη Τσίπρα ή αν πρόκειται απλά για αντικατοπτρισμούς της Ελληνικής ερήμου. Είναι όμως βέβαιο ότι στη σημερινή συνάντηση -αν τελικά πραγματοποιηθεί- οι προτάσεις Τσίπρα και θα συζητηθούν και θα σχολιαστούν και σχέδιο προκειμένου να αντιμετωπισθούν θα εκπονηθεί.\nΑναντίρρητα η κυβέρνηση έχει να ασχοληθεί με τα τρέχοντα. Δανειστές, αξιολόγηση προγράμματος, έναρξη διαπραγματεύσεων για το χρέος, δικαστικές αποφάσεις και πλήθος άλλων ανυπέρβλητων και ακανθωδών ζητημάτων. Όπως και να ‘χει όμως δεν μπορεί παρά να απασχολήσει το σημερινό ραντεβού η προσπάθεια του αρχηγού της αξιωματικής για δυναμική αλλαγή της πολιτικής ατζέντας.\nΗ κυβέρνηση θα απαντήσει. Δεν γνωρίζουμε αν η απάντηση θα περιλαμβάνει παρόμοιες ή άλλου είδους παροχές ή προώθηση ζητημάτων που χρονίζουν και ταλαιπωρούν την κοινωνία. Θα υπάρξει αντιπαράθεση και προσπάθεια αποδόμησης του προγράμματος του ΣΥΡΙΖΑ. Τις επόμενες ημέρες αριθμοί και λογαριασμοί θα κατακλύσουν την επικαιρότητα και ομηρικές μάχες θα στηθούν στα τηλεπαράθυρα.\nΜε όλα αυτά και σε συνδυασμό με την Προεδρική εκλογή εισερχόμαστε σε μια πολιτική περίοδο έντονα προεκλογική. Σήμερα κανείς δεν γνωρίζει αν οι εκλογές θα γίνουν στο τέλος της τετραετίας ή την ερχόμενη άνοιξη ή και κάποια στιγμή νωρίτερα. Εκείνο που είναι βέβαιο είναι ότι η προεκλογική εκστρατεία ξεκίνησε και θα είναι μακρά και σκληρή.


ΣΚΕΦΤΟΜΑΣΤΕ ΕΛΛΗΝΙΚΑ: Ποιο ΨΩΝΑΡΑ ψοφάς. Απίστευτο σκηνικό με τον Γιάννη Μπέζο: Σκόρπισε τον τρόμο στο θέατρο που έπαιζε! Επιτέθηκε σε γυναίκα θεατή για να…\nΠοιο ΨΩΝΑΡΑ ψοφάς. Απίστευτο σκηνικό με τον Γιάννη Μπέζο: Σκόρπισε τον τρόμο στο θέατρο που έπαιζε! Επιτέθηκε σε γυναίκα θεατή για να…\nΠΟΙΟΣ ΕΙΣΑΙ ΡΕ ΜΕΓΑΛΕΕΕΕ!!! O Γιάννης Μπέζος θεωρείται -και δικαίως- ένας από τους πλέον σημαντικούς ηθοποιούς της γενιάς του. Είναι όμως άνθρωπος αυστηρός που δεν σηκώνει και πολλά πολλά και το έχει δηλώσει! Κάργα εγωπαθής, αλλαζόνας, υπερόπτης και προκλητικός ο Γιάννης Μπέζος! «Ο κόσμος δεν με παίρνει αγκαλιά. Δεν το επιτρέπω εγώ να με πάρει...\nΕίμαι ένας δικός τους άνθρωπος, όχι για να τον πάρουν στο σπίτι, αλλά για να τους πει μια ιστορία μια φορά την εβδομάδα. Έτσι είναι η ιδιοσυγκρασία μου. Δεν πιστεύω ότι το κοινό πρέπει να είναι κοντά μου, γιατί παρακμάζουμε… γιατί σταματά να μας «θαυμάζει» και να μας παίρνει στα σοβαρά… Δεν μπορώ να χαιρετάω τη μισή Αθήνα στο δρόμο. Δεν βγάζω φωτογραφίες με τους ανθρώπους. Δεν θέλω… Προτιμώ να με έχουν στην καρδιά τους, παρά στο μαξιλάρι τους» είχε δηλώσει στο πρωινό του ΑΝΤ1.\nΑνώνυμος 22 Μαΐου 2019 - 2:21 π.μ.\nΚρίμα το μπόι σου .\nΟι αγωνίες μου 28 Μαΐου 2019 - 12:09 π.μ.\nΑυτό είναι παλιό ρε παιδιά...


Αυτές είναι οι απειλητικές επιστολές στον Νίκο Κοτζιά\nΑρχική Pressroom Κοινωνία Αυτές είναι οι δύο απειλητικές επιστολές που έστειλαν στον Ν.Κοτζιά\nΑυτές είναι οι δύο απειλητικές επιστολές που έστειλαν στον Ν.Κοτζιά\nΜε δυο επιστολές -μία δακτυλογραφημένη και μία χειρόγραφη- και ένα τηλεφώνημα απείλησαν τον υπουργό Εξωτερικών, Νίκο Κοτζιά και την οικογένεια του.\nΣύμφωνα με δημοσιευμα του «Εθνους», τις επιστολές άνοιξε ο ίδιος ο Νίκος Κοτζιάς. Οι οι άγνωστοι παροτρύνουν τα σώματα ασφαλείας και το στράτευμα να μπουν στο Κοινοβούλιο κια να τους καθαρίσουν όλους.\nΗ πρώτη επιστολή έφτασε την περασμένη Τρίτη με κοινοποίηση στα υπουργεία Δικαιοσύνης, Εθνικής Αμυνας και Παιδείας .\n«Εσείς οι 300 άχρηστοι, οι ανθέλληνες, οι προδότες (εκτός βέβαια ορισμένων που μετριούνται στα δάχτυλα) σας προειδοποιούμε χωρίς πολυλογίες: Οσοι από εσάς αισθάνονται ακόμη ΕΛΛΗΝΕΣ. Αγωνισθείτε για τα ιδανικά μας, για την Ιστορία μας για την ταυτότητά μας. Το θέμα της ονομασίας των Σκοπίων κρύβει μεγάλες παγίδες. Για όλους τους άλλους ειδικώς για αυτούς που θα βάλουν την υπογραφή τους στο ξεπούλημα της Μακεδονίας μας ισχύει ένα μόνον: Θα εξαφανίσουμε τις οικογένειές τους από τον μικρότερο έως τον μεγαλύτερο. ΠΑΡΑΚΛΗΣΗ στα Σώματα Ασφαλείας και το Στράτευμα: Μην υπακούτε στις εντολές τους μπείτε στο Κοινοβούλιο και καθαρίστε τους όλους σταματώντας το ξεπούλημα στο ΝΑΤΟ και ΕΕ. ΘΑ ΕΠΑΝΕΛΘΟΥΜΕ» καταλήγει η επιστολή.\nΤην ίδια όμως ημέρα, λίγη ώρα νωρίτερα, η γραμματέας του Υπουργού δέχτηκε ένα τηλεφώνημα από έναν άγνωστο ο όποιος την προειδοποίησε: «Πες τον Κοτζιά να καθήσει καλά γιατί θα φάει πολύ ξύλο». Η γραμματέας πρόλαβε και σημείωσε τον αριθμό της κλήσης και σύμφωνα με πληροφορίες οι αστυνομικές αρχές είναι πολύ κοντά στο να εντοπίσουν την ταυτότητα του δράστη.\nΠροηγούμενο άρθροΤζανακόπουλος: Πατριωτική λύση σ’ ένα πρόβλημα που ταλανίζει τη χώρα\nΕπόμενο άρθροΣε εξέλιξη και η αντιφασιστική συγκέντρωση στα Προπύλαια


[Οθόνη LG] LED Οθόνη σβήνει το backlight\nΘέμα: LED Οθόνη σβήνει το backlight\n29-09-17, 11:43 #1\nLED Οθόνη σβήνει το backlight\nΈχω μια LG 22MP55HQ-P. Αυτό που κάνει είναι ότι μόλις της κουμπώσω σήμα είτε από vga είτε από hdmi σβήνει το led backlight αλλά φαίνεται εικόνα από πίσω.Ενώ όταν δεν έχει σήμα πάνω της ανάβει κανονικα και βγαζει την οθόνη της αναμονής.Τι λέτε να συμβαίνει;\n29-09-17, 18:55 #2\nΔηλαδη το backlight δουλευει στην αναμονη χωρις σημα και οταν παρει σημα εικονας δεν δουλευει?Σε κατασταση αναμονης μπορεις να μπεις στο μενου?Αν μπορεις να μπεις στο μενου μπες στην ρυθμιση τις φωτεινοτητας και χαμηλωσε την στο τερμα κατω 0%. Και μετα κουμπωσε vga και παρατηρησε να δεις αν μενει περισσοτερο χρονο αναμενο το backlight.Μια φωτογραφια απο το τροφοδοτικο θα βοηθουσε ισως.\n29-09-17, 19:04 #3\nΑρχικό μήνυμα από GSR600\nΝαι το backligh δουλευει σε κατάσταση αναμονής, βγάζει μια εικόνα που γράφει να βάλω καλώδιο σήματος.Σε κατάσταση αναμονής δεν μπορώ να μπω στο μενού.Το τροφοδοτικό είναι εξωτερικό, δοκίμασα και με άλλο αλλά κάνει το ίδιο.\n[Τηλεόραση Samsung] UE32ES5500 backlight led πρόβλημα\nBy giannisv in forum Τηλεόραση\nΤελευταίο Μήνυμα: 12-01-17, 15:41\n[Τηλεόραση Samsung] Σε σπασμένη οθόνη samsung UE22D5003BW LED μπορώ να συνδέσω οθόνη LCD 22αρα samsung;\nBy gstar in forum Τηλεόραση\nΤελευταίο Μήνυμα: 28-12-14, 16:51\n[Οθόνη LG] LG flatron L192ws-SN. Η οθόνη σβήνει μετά από 1-2 δευτερόλεπτα.\nBy dancaer69 in forum Οθόνη Η/Υ\nΤελευταίο Μήνυμα: 29-04-14, 19:38\n[Οθόνη LG] Οθόνη w2253v σβήνει σε 1-2 δευτερόλεπτα\nBy hliasaaa in forum Οθόνη Η/Υ\nΤελευταίο Μήνυμα: 28-01-14, 15:46\n[Οθόνη Viewsonic] Αλλαγή CCFL με LED σε οθόνη LCD\nBy lefteriszgr in forum Οθόνη Η/Υ\nΤελευταίο Μήνυμα: 27-09-13, 11:51\nΗ ώρα είναι 18:53 (GMT +3)


Ειδικός Πωλήσεων ΙΕΚ\nΣπουδές Ειδικός Πωλήσεων\nΆτομα έξυπνα, επικοινωνιακά, εξωστρεφή με ευχέρεια λόγου, άτομα που αρέσκονται να μην είναι κλεισμένα σε ένα γραφείο αλλά να έρχονται σε επαφή με κόσμο και να επηρεάζουν τους άλλους. Κάθε επιχείρηση για να ανταποκριθεί στο σημερινό ανταγωνιστικό περιβάλλον πρέπει να διαθέτει ένα οργανωμένο τμήμα marketing και προώθησης. Οι ειδικοί επί των πωλήσεων συνεργάζονται άμεσα με τους υπεύθυνους marketing. Μελετούν και αφουγκράζονται τα μηνύματα της αγοράς, καταθέτουν την γνώμη και την εμπειρία τους στη μελέτη των νέων προϊόντων που θα λανσάρει η εταιρία. Ο ειδικός Πωλήσεων εξειδικεύεται και εφαρμόζει τους καλύτερους τρόπους και μεθόδους προσέγγισης πελατών για να προωθήσει τα νέα προϊόντα που θα λανσάρει η εταιρία.\nΑρχές Οργάνωσης Διοίκησης\nΔιαφήμιση και ο ρόλος της στις πωλήσεις\nΣτρατηγική Προώθησης Προϊόντων στο εξωτερικό\nΔημιουργία - Διοίκηση ομάδων πωλητών\nΕφαρμογές άμεσου ΜΚΤ\nΕπαγγελματική Σταδιοδρομία Ειδικών Πωλήσεων\nΕμπόριο - Τουρισμό\nΝαυτιλία - Αεροπορικές εταιρίες\nΕνδιαφέρεστε να γραφτείτε στο τμήμα ειδικών πωλήσεων του Ομίλου Intergraphics; Συμπληρώστε τα στοιχεία σας στην παρακάτω φόρμα και η γραμματεία μας θα επικοινωνήσει μαζί σας για περισσότερες λεπτομέρειες.


Καιρός - Καλλιάνος: Καλοκαίρι μέχρι την Τετάρτη - Πότε θα έχουμε αλλαγή\nNewsIT / Καιρος / Καιρος – Καλλιανος: Καλοκαιρι μεχρι την Τεταρτη – Ποτε θα εχουμε αλλαγη\nΚαιρός – Καλλιάνος: Καλοκαίρι μέχρι την Τετάρτη – Πότε θα έχουμε αλλαγή\nΑσυνήθιστα υψηλές θερμοκρασίες δίνει ο καιρός στη χώρα μας τις τελευταίες ημέρες με τις καταστάσεις να θυμίζουν καλοκαίρι.\nΖέστη, υψηλές θερμοκρασίες και αφρικανική σκόνη είναι το κοκτέιλ του καιρού που θα επικρατήσει μέχρι την Τετάρτη σύμφωνα με τον μετεωρολόγο Γιάννη Καλλιάνο.\nΗ θερμοκρασία θα φτάσει σε ορισμένες περιοχές μέχρι και τους 36 βαθμούς Κελσίου, ενώ σε υψηλά επίπεδα θα είναι και η υγρασία.\nΩστόσο, το μεγαλύτερο μέρος της ημέρας θα επικρατεί συννεφιά και όχι ηλιοφάνεια.\nΑπό την Πέμπτη, το σκηνικό του καιρού θα αλλάξει, με τη θερμοκρασία να πέφτει και τους ανέμους να ενισχύονται.\nΚατηγορίες Καιρός Ετικέτες ΓΙΑΝΝΗΣ ΚΑΛΛΙΑΝΟΣ,ΚΑΙΡΟΣ,ΥΨΗΛΕΣ ΘΕΡΜΟΚΡΑΣΙΕΣ Πλοήγηση άρθρων


Στα Ενθέματα την Κυριακή 7 Ιουνίου | AΡΧΕΙΟ ΕΝΘΕΜΑΤΩΝ 2010- 8.5.2016\n6 Ιουνίου 2015 Γράψτε ένα σχόλιο Χωρίς κατηγορία\nΟι Επιστημολογίες του Νότου και η πολιτική τους σημασία. Συνέντευξη του Μποαβεντούρα ντε Σάντος στη Μαρία Χαϊδοπούλου-Βρυχέα. Μιλάει για τον ευρωκεντρισμό της επιστήμης, τη γνώση των αποκλεισμένων, την κοινωνιολογία των απουσιών, την «άγνοια» της ΕΕ. «Ο Νότος δεν είναι γεωγραφικός όρος, αλλά επιστημολογικός και πολιτικός. Για παράδειγμα, η Αυστραλία ανήκει σαφώς στον Βορρά και όχι στον Νότο, αλλά περιέχει ένα Νότο που είναι οι ιθαγενείς της πληθυσμοί, οι μετανάστες εργάτες και οι πρόσφυγες στους καταυλισμούς τους που είναι υπό απέλαση. Ο Νότος αποτελείται από τις ομάδες που έχουν υποστεί, με συστηματικό τρόπο, τις αδικίες της αποικιοκρατίας, του καπιταλισμού και της πατριαρχίας. Και, φυσικά, υπάρχει και στην Ευρώπη. Στον γεωγραφικό Νότο της, έχουμε έναν Νότο, αλλά έχουμε και τις ελίτ, οι οποίες ανήκουν στον Βορρά, έχουν συμμαχήσει με τον Βορρά και χρησιμοποιούν τις επιστημολογίες του. Ο Νότος του Νότου της Ευρώπης είναι οι αποκλεισμένοι, όσοι υφίστανται τα μέτρα λιτότητας, πολλές φορές σιωπηρά, χωρίς πολιτική φωνή, γιατί δεν υπάρχουν κόμματα να τους εκφράσουν. Αυτός ο Νότος είναι σαφώς επιστημολογικός και πολιτικός, και όχι γεωγραφικός» (μετάφραση: Δημήτρης Ιωάννου).\nΠεριμένοντας τη συμφωνία. Ο Νίκος Σαραντάκος, στη μόνιμη στήλη του «Οι λέξεις έχουν τη δική τους ιστορία» αναλύει τη συμφωνία ως λέξη. «Αν η (μουσική) συμφωνία είναι είδος αντιδανείου, στα ελληνικά έχουμε κι άλλη μια λέξη που ανάγεται στην αρχαία συμφωνία και που είναι καθαρόαιμο αντιδάνειο. Μάλλον δεν το υποψιάζεστε, αλλά η τσαμπούνα, το πνευστό όργανο των τσοπάνων του Αιγαίου, έλκει την καταγωγή από τη συμφωνία. Συγκεκριμένα, από το λατινικό symphonia προέκυψε η ιταλική λέξη sampogna και στη συνέχεια zampogna, που δήλωνε ένα πνευστό μουσικό όργανο, και αυτή τη λέξη τη δανειστήκαμε ως τσαμπούνα ήδη από τον Μεσαίωνα. Από εκεί και το ρήμα τσαμπουνίζω και το σημερινό τσαμπουνάω, που σημαίνει μιλώ πολύ και φλύαρα και που προφανώς γεννήθηκε από την αναλογία ανάμεσα στην επίμονη φλυαρία και στον μονότονο (τουλάχιστο στα ασυνήθιστα αυτιά) ήχο της τσαμπούνας».\nΟμάδες Προφορικής Ιστορίας. Ένα «ιστορικό» κίνημα. Η Τασούλα Βερβενιώτη μας ξεναγεί στις Ομάδες Προφορικής Ιστορίας, “δημιούργημα” της κρίσης. «Συνειδητά ή ασύνειδα, ένα νέο αφήγημα ήταν αναγκαίο. Η ακαδημαϊκή ιστορία ήταν δυσπρόσιτη. Η δημόσια ιστορία, όπως εκφράζεται από τα «διαπλεκόμενα» ΜΜΕ, ήταν αφερέγγυα. Η προφορική ιστορία παρείχε τα εργαλεία και σε μη επαγγελματίες ιστορικούς να κατανοήσουν την ιστορία μέσα από τις αφηγήσεις των «αφανών», των «απλών» ανθρώπων, ώστε να συνθέσουν ένα νέο αφήγημα. Η διαδικασία αυτή αποτελούσε επίσης μια πράξη αντίστασης. Οι ερασιτέχνες ιστορικοί των ΟΠΙ (με την έννοια ότι αγαπούν αυτό που κάνουν (από το εράω-ώ = αγαπώ), και όχι με την έννοια της προχειρότητας, αφού ακολουθούν τις διεθνείς προδιαγραφές) απέναντι στις απρόσωπες αγορές αντέτασσαν την ατομική βιωμένη εμπειρία/ μαρτυρία. Απέναντι στις εξωχώριες και παγκοσμιοποιημένες εταιρείες την τοπικότητα, τη σημασία της γειτονιά τους».\nΤο υποκείμενο, ο καπιταλιστής και ο άγιος. Ψυχαναλυτικές ερμηνείες της δυσφορίας που προκαλεί ο καπιταλισμός, από τον Δημήτρη Σακελλαρίου. «Η ψυχανάλυση είναι προσδιορισμένη ιστορικά: αναδύεται στο πραγματικό ως κόρη της επιστήμης από τη στιγμή που ο Καρτέσιος απομονώνει το υποκείμενο ανάγοντάς το, πέρα από κάθε οντολογική παραπομπή, στην ίδια του την εκφορά: «αμφιβάλλω, άρα υπάρχω». Ως πρακτική και ως έρευνα, η ψυχανάλυση υποδέχεται το υποκείμενο στηρίζοντας την επιθυμία που εκείνο απωθεί στο ασυνείδητο. Αντίθετα, ο σύγχρονος καπιταλισμός τόσο στην τεχνοεπιστημονική του έκφανση που ανάγει το υποκείμενο σε ποσοτικές και μετρήσιμες παραμέτρους, όσο και στην αγοραία καταναλωτική του διάσταση, φιμώνει το υποκείμενο και οδηγεί στον αποκλεισμό του από τον κοινωνικό δεσμό. Ο παγκοσμιοποιημένος καπιταλισμός, όχι μόνο δεν καλύπτει τις βασικές ανθρώπινες ανάγκες, αλλά, επιπλέον, σε αντίθεση με τις υποσχέσεις του μάρκετινγκ, παράγει… έλλειψη απόλαυσης, την οποία χρησιμοποιεί ως κινητήρα της οικονομίας».\nΗ αλληλέγγυα οικονομία ως τρόπος ζωής. Ένα πρόσφατο κείμενό του Euclides André Mance, από τους βασικούς θεωρητικούς της αλληλέγγυας οικονομίας, επ’ ευκαιρία της άφιξης του στην Αθήνα. «Από τη δική μας οπτική, η αλληλέγγυα οικονομία είναι μια στρατηγική οικονομικής απελευθέρωσης των λαϊκών τάξεων, αλλά και των ανθρώπινων κοινωνιών στο σύνολό τους, που χρησιμοποιεί ως σημείο αναφοράς την έννοια «καλή ζωή» (buen vivir) προκειμένου οι δημόσιες και ιδιωτικές ελευθερίες να ασκούνται με ηθική. Η οπτική αυτή κατανοεί την αλληλέγγυα οικονομία ως έναν τρόπο ζωής, ως ένα οικονομικό σύστημα υπό κατασκευή, ως τον άξονα της πάλης για να εξαλειφθεί η εκμετάλλευση και η κυριαρχία της οικονομίας ώστε να οικοδομηθεί μια νέα κοινωνία, οικολογικά βιώσιμη, οικονομικά δίκαιη, πολιτικά δημοκρατική που ανασχηματίζεται βήμα-βήμα βασισμένη στον διαπολιτισμικό διάλογο. Εστιάζουμε στα μεθοδολογικά εργαλεία που μας χρησιμεύουν προκειμένου να εξετάσουμε τη δημιουργία της αλληλέγγυας οικονομίας και βασιζόμαστε στην αντίληψη ότι η συγκρότηση των συνεργατικών και των αλληλέγγυων οικονομικών δικτύων στοχεύουν στην ανασυγκρότηση των προμηθευτικών αλυσίδων και στη δημοκρατική αναδιοργάνωση των οικονομικών ροών που διατρέχουν περιοχές και δίκτυα». μετάφραση: Αλληλεγγύη για Όλους\nΗ γλώσσα του εκτοπισμού. Με αφορμή την διάλεξη της Σάσκια Σάσεν στην Αθήνα, δημοσιεύουμε ένα κείμενό της όπου αναπτύσσει την έννοια του εκτοπισμού ως σύγχρονο κοινωνικό φαινόμενο. «Συχνά αναφερόμαστε στην αύξηση της ανισότητας, της φτώχειας, του εγκλεισμού, των κατασχέσεων κατοικίας και άλλων αδικιών. Και όμως, οι γνωστές συζητήσεις για τη διεύρυνση του χάσματος της ανισότητας δεν αρκούν, αν θέλουμε να συλλάβουμε την ευρύτερη πραγματικότητα που πρέπει να αντιμετωπίσουμε. Απαιτείται μια νέα γλώσσα. Εγώ χρησιμοποιώ τον όρο «εκτοπισμός» (expulsion), προκειμένου να τονίσω τoν ριζικό χαρακτήρα αυτής της αναγκαίας αλλαγής. Για παράδειγμα, χρειαζόμαστε έναν νέο όρο για τον ολοένα αυξανόμενο αριθμό ενήλικων ανδρών σε φτωχογειτονιές των ΗΠΑ που δεν είχαν ποτέ δουλειά. Η φράση «μακροχρόνια ανεργία» είναι εξαιρετικά αόριστη και δεν μπορεί να αποδώσει αυτή την ακραία δομική συνθήκη. H γλώσσα μας πρέπει να αναγνωρίσει ότι οι 52 εκατομμύρια άνθρωποι που καταγράφονται από την Ύπατη Αρμοστεία του ΟΗΕ για τους Πρόσφυγες ως «εκτοπισμένοι», δεν πρόκειται ποτέ να γυρίσουν σπίτι τους, γιατί τα «σπίτια» τους αντικαταστάθηκαν από πολυτελή κτίρια, φυτείες ή εμπόλεμες ζώνες. Οι μακροχρόνια άνεργοι, όπως και οι μακροχρόνια εκτοπισμένοι, έχουν στην πραγματικότητα αποβληθεί από την κοινωνία» (μετάφραση: Κατερίνα Δρσοπούλου)\n← Κάτω η FIFA! Κάτω η FIFA!\nΕ.Ε./Δ.Ν.Τ: εγκλωβισμένοι σε ένα αυτοκαταστροφικό παιχνίδι →


ΣΤΑ 102 ΤΗΣ ΧΡΟΝΙΑ, ΕΚΑΝΕ ΛΕΕΙ ΠΡΟΠΑΓΑΝΔΑ … – TOURKIKANEA.GR\nΕφ. Μπιργκιούν 7-7-2011\nΈκανε προπαγάνδα στα 100 της χρόνια !\nΔίωξη για ¨διενέργεια προπαγάνδας τρομοκρατικής οργάνωσης¨ ασκήθηκε στην Λαλιχάν Ακμπάι (102) διότι μετείχε σε μεβλίτ για τον γιό της που έχασε την ζωή του το 1985.\nΗ δίωξη στην 102 ετών Λαλιχάν Ακμπάι ασκήθηκε διότι μετείχε σε μεβλίτ για τον γιό της τον Μεχμέτ Ραούφ Ακμπάι ο οποίος ήταν μέλος του ΠΚΚ και έχασε τη ζωή του στο Ιράκ στις 16-4-1985.\n¨ΜΑ ΚΑΠΟΙΟΣ ΠΟΥ ΔΕΝ ΜΙΛΑ ΠΩΣ ΚΑΝΕΙ ΠΡΟΠΑΓΑΝΔΑ ;¨\nΟ γιός της ο Τεφίκ Ακμπάι ανέφερε πως η δίωξη της ασκήθηκε για τις ανακοινώσεις που έκανε η μητέρα του στις 16-4-2011 στην Σκηνή Δημοκρατικής Λύσης στο Τάτβαν. Στην δήλωση του στο Bianet είπε πως η μητέρα του μιλάει με μεγάλη δυσκολία και πως δεν ακούστηκε σχεδόν τίποτε. Επίσης ότι η μητέρα του λέει μια πρόταση και αμέσως την ξεχνάει, και πως δεν μπορεί αν βρει νόημα στην έρευνα που διέταξε ο εισαγγελέας. Ανέφερε : ¨Δεν μπορώ να καταλάβω τι είδους δίωξη ασκείται σε έναν άνθρωπο 102 ετών, που δεν μπορεί να μιλήσει , δεν μπορεί να ακούσει, απλά και μόνο επειδή μετείχε σε ένα μεβλίτ για τον γιό της που χάθηκε πριν από 26 χρόνια¨


Παρατηρητήριο Αμαρουσίου: Ο γαλλικός εφιάλτης της Γερμανίας\nΤυχόν επικράτηση στο δεύτερο γύρο του αριστερού και του δεξιού «λαϊκιστικού» κατά τα γερμανικά ΜΜΕ υποψηφίου, θα σήμαινε το τέλος της Ευρωζώνης – είτε έτσι όπως τη γνωρίζουμε, είτε κυριολεκτικά.\nΕπεξήγηση γραφήματος: Εξέλιξη του κατά κεφαλήν ΑΕΠ της Ιταλίας σε $\n(μπλε στήλες, αριστερή κάθετος), σε σχέση με τη Γερμανία (διακεκομμένη γραμμή, δεξιά κάθετος).\nΠαρ’ όλα αυτά όμως ο πραγματικός εφιάλτης της Γερμανίας δεν είναι η Ιταλία, αλλά η Γαλλία – ούτε οι επαναληπτικές εκλογές, αλλά αυτές στις 23 Απριλίου, από τις οποίες θα κριθεί ποιοι θα είναι οι δύο μονομάχοι για την προεδρία.\nΣτα πλαίσια αυτά ενισχύει μυστικά όσο περισσότερο μπορεί το νεοφιλελεύθερο κεντρώο υποψήφιο (άρθρο), ο οποίος κατάφερε μέσα σε ελάχιστους μήνες να προβληθεί σε 75 πρωτοσέλιδα έντυπων ΜΜΕ – κάτι που φυσικά θα ήταν αδύνατο, εάν δεν χρηματοδοτούταν αδρά.\nΠόσο μάλλον όταν σε μία τέτοια περίπτωση οι πιθανότητες της κυρίας Le Pen θα αυξάνονταν, όπως θα συνέβαινε και με τον κ. Fillon που τελικά δυσφημίσθηκε – οπότε ο κίνδυνος για την Ευρωζώνη θα ήταν τεράστιος,\nαφού το Εθνικό Μέτωπο είναι υπέρ της επιστροφής στο φράγκο. Σύμφωνα τώρα με τη γαλλική Le Figaro από τις 10.04.2017, οι πιθανότητες των υποψηφίων στο δεύτερο γύρο θα ήταν οι εξής:\nΌπως φαίνεται από τον πίνακα, οι πιθανότητες της κυρίας Le Pen είναι πολύ μεγάλες με τον κ. Fillon, οπότε μάλλον δεν ήταν τυχαίες οι επιθέσεις εναντίον του – ενώ με τον κ. Macron είναι οι μικρότερες.\nΤο πρόβλημα όμως είναι η εκρηκτική άνοδος του Melenchon, με τον οποίο οι πιθανότητες της Le Pen είναι αυξημένες – ενώ τυχόν εκλογή του αφενός μεν θα αποδυνάμωνε την πολιτική λιτότητας της Γερμανίας, αφετέρου θα ενίσχυε τη γερμανική αριστερά, ενδεχομένως επίσης στις άλλες χώρες.\nΛογικά λοιπόν κατηγορείται ο Melenchon ως αριστερός λαϊκιστής από τα γερμανικά ΜΜΕ, τα οποία χαρακτηρίζουν ταυτόχρονα τη Le Pen ως δεξιά λαϊκίστρια.\nΤο πρόγραμμα του βέβαια (πηγή) είναι καθαρά αριστερό – ενώ δεν έχει ασφαλώς καμία σχέση με τον Έλληνα πρωθυπουργό, ειδικά μετά την προδοσία του (δημοψήφισμα, τρίτο μνημόνιο). Από οικονομικής πλευράς έχει τα εξής βασικά στοιχεία:\n(β) Διαπραγματεύσεις για την αλλαγή των συμβάσεων με την ΕΚΤ και μεταρρύθμιση της, έτσι ώστε να καθίστανται δυνατές οι κρατικές χρηματοδοτήσεις.\nΜείωση της ισοτιμίας του ευρώ στο 1:1 με το δολάριο, ρύθμιση των χρηματοπιστωτικών αγορών, απαγόρευση των τοξικών χρηματοπιστωτικών προϊόντων, καθώς επίσης των κερδοσκοπικών επιθέσεων, υιοθέτηση ενός αλληλέγγυου οικονομικού προστατευτισμού.\nΩς εκ τούτου η διάλυση της νομισματικής ένωσης πλησιάζει όλο και πιο κοντά – οπότε δεν πρέπει να υπάρχει κανένα κράτος που να μην έχει έτοιμο στα συρτάρια του ένα σχέδιο Β, για ώρα ανάγκης.\nΤο τι θα σημάνει για τον υπόλοιπο πλανήτη θα εξαρτηθεί σε μεγάλο βαθμό από τον τρόπο που θα συμβεί – ελπίζοντας να είναι ο καλύτερος δυνατός.


folded-in: Moving houses_ Σπεύδε βραδέως\nΗ βάση για τις μετακινούμενες γειτονιές υπάρχει ήδη και είναι ένα κινούμενο σπίτι. Οι κατασκευαστές του είναι η Δανέζικη κολλεκτίβα Ν55 και περιγράφουν το ΄΄σπίτι που περπατά΄΄ σαν ένα ευέλικτο σύστημα κατοίκησης που επιτρέπει στα άτομα να ζούν μια ειρηνική, νομαδική ζωή μετακινούμενοι αργά. Κάτι που έχει ιδιαίτερη σημασία ειδικά σε πόλεις με τεράστιο πρόβλημα μποτιλιαρίσματος. Η μετακίνηση επί πλέον έχει ελάχιστες επιπτώσεις στο περιβάλλον.\nΤο σπίτι συλλέγει ενέργεια χρσιμοποιώντας ηλιακές κυψέλλες και μικρές ανεμογεννήτριες. Επίσης διαθέτει ένα σύστημα συλλογής βροχής όπως και ηλιακό θερμοσίφωνα. Σε όλα αυτά μπορεί να προστεθεί μια μικρή μονάδα θερμοκηπίου ικανή να προμηθεύει τους κατοίκους με τα βασικά γεωργικά προιόντα. Μια βιολογική τουαλέτα επιτρέπει την ανακύκλωση των λυμάτων ενώ μια ειδική ξυλόσομπα εγγυάται ουδέτερη σε εκπομπή CO2 θέρμανση.\nΟι Ν55 εμπνεύστηκαν από την περίφημη Christiania, μια μερικώς αυτόνομη γειτονιά περίπου 850 κατοίκων που βρίσκεται κοντά στο Christianshavn της Κοπενχάγης. Όταν ο στρατός έφυγε στις αρχές του 70 από την περιοχή, οι χίππυς και αναρχικοί που εγκαταστάθηκαν δημιούργησαν ένα ημι-παράνομο καθεστώς σαν μια ανεξάρτητη κοινότητα, που από την αρχή ήταν αμφιλεγόμενο. Ελεύθεροι όμως όπως ήταν από σχεδόν κάθε περιορισμό οι κάτοικοι της Christiania, μπορούσαν να χτίσουν όπως ήθελαν τα σπίτια που θα κατοικούσαν.\nΑυτή η ελευθερία έδωσε μερικά εξαιρετικά ασυνήθιστα δείγματα δημιουργικών κατοικιών.\nΓια πόλεις σαν την Αθήνα με αιωνόβια κουλτούρα προβληματικού σχεδιασμού, αποτυχημένες απόπειρες ανάπλασης έλλειψη εμπιστοσύνης μεταξύ αρχών, αρμόδιων φορέων και κατοίκων, μια πόλη που τελικά το προσωρινό είναι μόνιμο και η ΄΄σταθερότητα΄΄ μετακινείται διαρκώς, ίσως μια κάποια λύση θα ήταν οι μετακινούμενες γειτονιές.\nΘα βοηθούσαν την αποσυμφόρηση του κέντρου, θα άνοιγαν προοπτικές στον επανακαθορισμό της αξίας της γης και του real estate χωρίς την ανάγκη καταφυγής στις άγριες λύσεις σύγκρουσης με τα ΜΑΤ και θα ξαναδημιουργούσαν τις προυποθέσεις επανεφεύρεσης της γειτονιάς και της αμεσότητας των σχέσεων ανάμεσα στους κατοίκους. Επίσης θα έλυναν ένα σημαντικό μέρος του προβλήματος των άστεγων αλλά και των μεταναστών. Τόσο αυτών που υπάρχουν ήδη όσο και αυτών που θα προκύψουν από την επελαύνουσα οικονομική κρίση. Ακόμα θα μπορούσαν να ξαναζωντανέψουν την ερημωμένη ελληνική ύπαιθρο και να δώσουν μια νέα διάσταση στην ποιότητα και την παραγωγή της αγροτικής οικονομίας.\nΑλλά ακόμα και για τις συγκεντρώσεις, τις διαμαρτυρίες και τις διαδηλώσεις η χρήση κινούμενων σπιτιών θα μπορούσε να γεφυρώσει το χάσμα ανάμεσα στο καναπέ και στο δρόμο, μεταφέροντας όχι μόνο τη γειτονιά των Εξαρχείων μπροστά στη βουλή για πολύμηνες και πιο άνετες διαμαρτυρίες, αλλά να κινητοποιήσει και άλλες ολόκληρες γειτονιές από την Αθήνα και τις άλλες πόλεις, ακόμα και από το εξωτερικό.\nLabels: architecture, art, moving houses, urban\nposted by folded-in at 19:10\nΟ Παπούλιας είχε προτείνει τη 'Διασκορπισμένη Κατοικία' το 2002 στην έκθεση του ΕΜΣΤ 'Μεγάλος Αδερφός. Αρχιτεκτονική και Παρακολούθηση' αν και για τους αντίθετους ακριβώς λόγους..\n"κουτί" θα μας ερχόταν κάτι τέτοιο


ΨΗΦΙΣΗ ΝΟΜΟΣΧΕΔΙΟΥ ΓΙΑ ΝΕΕΣ ΔΟΜΕΣ ΑΝΕΞ.ΡΙΖ ΠΑΡΕΜΒΑΣΗ\nΓράφτηκε από τον/την ΑΝΕΞ.ΡΙΖ ΠΑΡΕΜΒΑΣΗ\tΑΝΕΞ.ΡΙΖ ΠΑΡΕΜΒΑΣΗ\nΔημοσιεύθηκε : 05 Ιούνιος 2018 05 Ιούνιος 2018\nΜε τη διαδικασία του επείγοντος κατατέθηκε στη Βουλή το νομοσχέδιο του Υπουργείου Παιδείας με τίτλο «Αναδιοργάνωση των Δομών Υποστήριξης της Πρωτοβάθμιας και Δευτεροβάθμιας Εκπαίδευσης και άλλες Διατάξεις». Το νομοσχέδιο εντάσσεται στο ευρύτερο πλαίσιο των βασικών αντιδραστικών αντιεκπαιδευτικών κατευθύνσεων κυβέρνησης – ΕΕ – ΔΝΤ – ΟΟΣΑ.\nΕπισημαίνουμε ότι στο νομοσχέδιο, εκτός από αυτοαξιολόγηση της σχολικής μονάδας (Άρθρο 47), με το Άρθρο53 δίνεται η δυνατότητα στο Ι.Ε.Π. να προτείνει τρόπους για την αξιολόγηση και των εκπαιδευτικών.\nΆρθρο 53: Σκοπός και αρμοδιότητες του Ινστιτούτου Εκπαιδευτικής Πολιτικής\nα) το Ι.Ε.Π γνωμοδοτεί ύστερα από σχετικό ερώτημα του Υπουργού Παιδείας, Έρευνας και Θρησκευμάτων ή εισηγείται αυτεπαγγέλτως προς τον Υπουργό Παιδείας, Έρευνας και Θρησκευμάτων για θέματα σχετικά με:\nδδ) την αξιολόγηση των διοικητικών και εκπαιδευτικών δομών της πρωτοβάθμιας και δευτεροβάθμιας εκπαίδευσης, των εκπαιδευτικών και των λοιπών απασχολούμενων που συμβάλλουν στην πραγμάτωση του εκπαιδευτικού έργου, με στόχο τη βελτίωση της ποιότητάς του.\nΣυνεχίζουμε στον ίδιο δρόμο που χάραξαν οι αγώνες των προηγούμενων χρόνων, οι αγώνες που μπλοκάρισαν στην πράξη την προώθηση της αξιολόγησης όλο το προηγούμενο διάστημα.\n• Παίρνουμε όλα τα μέτρα για να επιτύχουμε την ίδια αποτελεσματική και μαζική απόρριψη της αξιολόγησης/αυτοαξιολόγησης όπως και στις προηγούμενες νικηφόρες αναμετρήσεις.\nΟ κλάδος, αλλά και συνολικά οι εργαζόμενοι στο Δημόσιο, έδωσαν με επιτυχία τον αγώνα ενάντια στην αξιολόγηση – χειραγώγηση στο πρόσφατο παρελθόν. Στον ίδιο δρόμο καλούμαστε να συνεχίσουμε και σήμερα, κηρύσσοντας απεργία – αποχή σε κάθε περίπτωση που η κυβέρνηση επιχειρήσει να προωθήσει την αξιολόγηση – χειραγώγηση με τις διαδικασίες αξιολόγησης στελεχών και αυτοαξιολόγησης σχολικών μονάδων που προβλέπει το νομοσχέδιο.\n• Καλούμε τη ΔΟΕ να κηρύξει απεργιακή κινητοποίηση την Πέμπτη 7 Ιουνίου και να καλέσει σε συγκέντρωση .\nΝέες δομές συγκεντρωτισμού, ελέγχου,αξιολόγησης, αποδόμησης της ειδικής αγωγής και εκπαίδευσης .\nΤο νομοσχέδιο για την «Αναδιοργάνωση των δομών υποστήριξης της πρωτοβάθμιας και της δευτεροβάθμιας εκπαίδευσης», το οποίο αναμένεται να κατατεθεί το επόμενο διάστημα προς ψήφιση, εντάσσεται στο ευρύτερο πλαίσιο των βασικών κατευθύνσεων κυβέρνησης – ΕΕ – ΔΝΤ – ΟΟΣΑ.\nΗ όποια συζήτηση γύρω από το συγκεκριμένο νομοσχέδιο δεν μπορεί να γίνει χωρίς να ληφθεί υπόψη τόσο το γενικότερο πολιτικοκοινωνικό πλαίσιο και οι επιδιώξεις που υπάρχουν για την εκπαίδευση, όσο και με το πώς και κατά πόσο σχετίζεται και συμπληρώνει το υπάρχον νομοθετικό πλαίσιο (ΠΔ.79, εγκύκλιος για 30ωρο, τριμελείς επιτροπές, συγχωνεύσεις κλπ).\nΚαι οι επιδιώξεις αυτές επιγραμματικά σημαίνουν:\n-Απαλλαγή της υποχρέωσης του κράτους από ένα μεγάλο μέρος των δαπανών για την παιδεία.\n-Ευελιξία της εκπαιδευτικής αγοράς όπου η εκπαίδευση γίνεται προϊόν και άρα εμπορεύσιμη, αντικείμενο προς πώληση, αντικείμενο κερδοφορίας.\n- Επικράτηση μορφών ελαστικής εργασίας στην εκπαίδευση.\n- Συγκρισιμότητα, ανταγωνισμός, πόλεμος μεταξύ σχολείων.\nΚουλτούρα αξιολόγησης ή αλλιώς: αύριο το βελάκι θα δείχνει εσένα.\nΝα θυμίσουμε εδώ ότι η ενδιάμεση έκθεση του ΟΟΣΑ έκανε λόγο για διαμόρφωση κουλτούρας αξιολόγησης. Κι αυτό γιατί όσες προσπάθειες έγιναν μέχρι σήμερα επιβολής της ατομικής αξιολόγησης απέτυχαν καθώς ο εκπαιδευτικός κόσμος με τους αγώνες του δεν επέτρεψε να εφαρμοστούν. Κι ενώ με την προηγούμενη νομοθεσία (ΠΔ 152) ήμασταν όλοι αξιολογούμενοι τώρα είμαστε όλοι αξιολογητές και επιπλέον τα στελέχη είναι και αξιολογούμενα.\nΆρθρο 40 παρ. 12η : οι διευθυντές, υποδιευθυντές προϊστάμενοι σχολικών μονάδων αξιολογούνται από τους εκπαιδευτικούς και μέλη ΕΕΠ, ΕΒΠ των οικείων σχολικών μονάδων.\nΆρθρο 40 παρ. 13.: Η αξιολόγηση πραγματοποιείται βάσει ανώνυμου ερωτηματολογίου…\nΗ αξιολόγηση πραγματοποιείται εφόσον οι αξιολογητές είναι τουλάχιστον τρεις.\nΗ κλίμακα της αξιολόγησης στελεχών είναι και ποιοτική (ακατάλληλος ως άριστος) και βαθμολογική (0 έως 100). Να σημειωθεί ότι ο χαρακτηρισμός ακατάλληλος περιλαμβάνεται για πρώτη φορά.\nΑρθρο 40 παρ. 14: Η βαθμολογία κάθε ετήσιας αξιολόγησης των στελεχών συνοδεύει τον ατομικό φάκελο κάθε στελέχους και συνεκτιμάται κατά τις αξιολογήσεις του.\nΠέρα από την προσπάθεια δημιουργίας αυτής της περίφημης κουλτούρας αξιολόγησης, της εσωτερίκευσης δηλαδή δια της συμμετοχής της αναγκαιότητας της αξιολόγησης, πρέπει να δούμε και δυο πολύ σοβαρά ζητήματα. Περνάμε πλέον από συλλογική σε ατομική διαδικασία, από τη στιγμή που ο Σύλλογος διδασκόντων δεν υπάρχει στη αξιολογική διαδικασία. Παραμερίζεται έτσι η συλλογική διαδικασία και η απαραίτητη απαρτία, η οποία σε συνδυασμό με την απεργία-αποχή είχε μπλοκάρει τα σχέδια του Υπουργείου στις προηγούμενες αναμετρήσεις. Ακόμη, με το παρόν σχέδιο νόμου έχουμε την ανώνυμη συμπλήρωση ερωτηματολογίου, πιθανότατα και ηλεκτρονικά. Έτσι αν το συμπληρώσουν τρεις, η αξιολόγηση θεωρείται ότι έγινε.\n«Προγραμματισμός και αποτίμηση» ή αλλιώς αυτοαξιολόγηση σχολικής μονάδας.\nΆρθρο 47 : Συλλογικός προγραμματισμός και ανατροφοδοτική αποτίμηση του εκπαιδευτικού έργου των σχολικών μονάδων.\nΠρόκειται για τη διαστροφή της νοηματοδότησης λέξεων που για τον εκπαιδευτικό κόσμο είναι συνδεδεμένες με συλλογικές, παιδαγωγικές διαδικασίες. Έτσι, μετά τη διαμόρφωση κουλτούρας αξιολόγησης επιχειρείται η αθόρυβη αλλά αποτελεσματική προώθηση της αξιολόγησης/αυτοαξιολόγησης σχολικής μονάδας.\nΕπιγραμματικά, στο συγκεκριμένο άρθρο προβλέπονται μεταξύ άλλων τα εξής:\nΤο Σχολικό Συμβούλιο (Σύλλογος διδασκόντων, Σύλλογος γονέων, Δήμος, μαθητές) συνεδριάζει με θέμα\nτον προγραμματισμό του εκπαιδευτικού έργου στα πλαίσια των αρμοδιοτήτων του. Άρα γονείς και δήμος εμπλέκονται πλέον στον προγραμματισμό εκπαιδευτικού έργου\nΟ Σύλλογος διδασκόντων λαμβάνει υπόψη του τις απόψεις του Σχολικού συμβουλίου για το συγκεκριμένο\nθέμα ενώ παράλληλα υπάρχει η δυνατότητα να κληθούν στη συγκεκριμένη συνεδρίαση στελέχη από διάφορους φορείς. Με αυτό τον τρόπο, ο προγραμματισμός του εκπαιδευτικού έργου, ανοίγει το ζήτημα της αυτονομίας της σχολικής μονάδας και της διάσπασης του ενιαίου χαρακτήρα της εκπαίδευσης.\nΟι εκθέσεις που διαμορφώνονται από τους συλλόγους διδασκόντων υποβάλλονται στο οικείο ΠΕ.Κ.Ε.Σ , ο\nσυντονιστής του οποίου τις μελετά και διατυπώνει παρατηρήσεις οι οποίες δεν έχουν συμβουλευτικό αλλά δεσμευτικό χαρακτήρα. Παράλληλα τα ΠΕ.Κ.Ε.Σ συντάσσουν συνολικές συγκεντρωτικές εκθέσεις με δείκτες ποιότητας που θα μπορούν να κωδικοποιηθούν και να καταμετρηθούν σε πανελλαδικό επίπεδο, τις οποίες αποστέλλουν στο ΙΕΠ το οποίο με τη σειρά του κάνει την εισήγησή του στον υπουργό παιδείας. Ο Υπουργός παιδείας με απόφασή του καθορίζει τους βασικούς θεματικούς άξονες προγραμματισμού καθώς και τον τύπο των σχετικών εκθέσεων. Εύκολα γίνεται αντιληπτό από τα παραπάνω ότι δεν πρόκειται για μια εσωτερική διαδικασία της σχολικής μονάδας αλλά για διαμόρφωση μιας δυναμικής κωδικοποίησης, συγκρισιμότητας, διαφοροποίησης και ανταγωνισμού των σχολικών μονάδων. Δηλαδή μιας διαδικασίας αυτοαξιολόγησης.\nΠεριφερειακές δομές διοίκησης και εκπαιδευτικής υποστήριξης\nή αλλιώς συγκεντρωτισμός και μείωση κόστους.\nΤα ΠΕ.Κ.Ε.Σ ενσωματώνουν τις αρμοδιότητες των Π.Ε.Κ., των Προϊσταμένων Επιστημονικής-Παιδαγωγικής Καθοδήγησης, και των Σχολικών Συμβούλων. Στην ουσία μιλάμε για «μικρά υπουργεία παιδείας», που θα συγκεντρώνουν πλήθος αρμοδιοτήτων και θα παίζουν καθοριστικό ρόλο στη χάραξη της εκπαιδευτικής πολιτικής.\nΤα δημιουργούμενα Κ.Ε.Σ.Υ (Κέντρα Εκπαιδευτικής και Συμβουλευτικής Υποστήριξης) που θα λειτουργούν σε επίπεδο Διεύθυνσης Εκπαίδευσης, θα στριμώξουν υπάρχουσες δομές, που θα καταργηθούν και θα συγχωνευτούν εκ νέου, όπως τα Κ.Ε.Δ.Δ.Υ., οι Σ.Σ.Ν., τα Κ.Ε.Σ.Υ.Π., τα Κ.Ε.Π.Λ.Η.Ν.Ε.Τ. και τα Ε.Κ.Φ.Ε. Τα δε παλιά Κέντρα Περιβαλλοντικής Εκπαίδευσης θα μετονομαστούν σε Κέντρα Εκπαίδευσης για την Αειφορία (ΚΕΑ), γεγονός που αλλοιώνει τον προσανατολισμό και το περιεχόμενό τους και θα επιφορτιστούν με πρόσθετες αρμοδιότητες, συγκεντρώνοντας στον φορέα τους τους τομείς της Περιβαλλοντικής Εκπαίδευσης, της Αγωγής Υγείας και των Πολιτιστικών Θεμάτων.\nΈχουμε «συγκεντρωτισμό» όσον αφορά τον πιο σφικτό έλεγχο του κράτους στο να υλοποιούνται οι αναδιαρθρώσεις στην εκπαίδευση και «αυτονομία» όσον αφορά τη μεταφορά των λειτουργικών, χρηματοδοτικών υποχρεώσεών του στα σχολεία, στους γονείς και στους εκπαιδευτικούς.\nΊδρυση Κέντρων Εκπαιδευτικής και Συμβουλευτικής Υποστήριξης\nή αλλιώς αποδόμηση της ειδικής αγωγής/εκπαίδευσης.\nΟι διατάξεις του συγκεκριμένου νομοσχεδίου αποδομούν ουσιαστικά τις υποστηρικτικές δομές ενώ παράλληλα δημιουργούν πολλά εμπόδια στα παιδιά με ειδικές εκπαιδευτικές ανάγκες. Πιο συγκεκριμένα:\nΑποδυναμώνεται η διεπιστημονική συνεργασία που αποτελεί και την πιο ενδεδειγμένη προσέγγιση.\nΟι ΕΔΕΑΥ που μέχρι σήμερα λειτούργησαν σε ελάχιστα σχολεία, επανέρχονται, με κρίσιμο ρόλο, χωρίς όμως να αναφέρεται με ποιον τρόπο θα στελεχωθούν! Ταυτόχρονα ξεκαθαρίζεται ότι δεν πρόκειται να συστήσει ΕΔΕΑΥ σε όσα σχολεία δεν έχουν και επιφορτίζει την υποστήριξη των μαθητών σε ομάδα που θα συστήσει ο Σύλλογος Διδασκόντων!!!\nΕξαφανίζεται ο όρος διάγνωση – διαφοροδιάγνωση και αντικαθίσταται από τον όρο «διερεύνηση εκπαιδευτικών και ψυχοκοινωνικών αναγκών».\nΚαταργούνται ειδικότητες και περιορίζεται ο ρόλος μελών του Ειδικού Εκπαιδευτικού Προσωπικού, δηλαδή των ειδικών επιστημόνων που συναπαρτίζουν μαζί με τους εκπαιδευτικούς το προσωπικό των ΚΕΣΥ.\nΜεταφέρει στους εκπαιδευτικούς των τμημάτων ένταξης τεράστιο όγκο δουλειάς.\nΧωρίς να γίνεται πρόβλεψη για στελέχωση των ΚΕΣΥ πολλαπλασιάζονται οι αρμοδιότητες των εργαζομένων σε αυτά.\nΓίνεται αντιληπτό από τα παραπάνω ότι απαξιώνονται τα μορφωτικά δικαιώματα των μαθητών με αναπηρία και ειδικές εκπαιδευτικές ανάγκες καθώς δεν εξασφαλίζεται η πρόληψη και αποκατάσταση των δυσκολιών τους, ευθύνη την οποία το κράτος θέλει να μετακυλήσει σε εκπαιδευτικούς και γονείς .\nεκτίμησή μας είναι ότι το συγκεκριμένο νομοσχέδιο, εκτός του ελέγχου, της αξιολόγησης και της αυτοαξιολόγησης σχολικής μονάδας που προωθεί, δημιουργεί παράλληλα ένα πιο συγκεντρωτικό μοντέλο διοίκησης, γραφειοκρατίας και ιεραρχίας. Ένα πιο σύνθετο, πιο δυσκίνητο και πιο δαιδαλώδες μεταξύ ομάδων, φορέων, προσώπων. Δηλαδή εκτός του Συλλ. Διδασκόντων έχουμε επιπλέον το σχολικό συμβούλιο, ομάδες εκπαιδευτικών, ομάδες όμορων σχολείων, διεπιστημονικές ομάδες, ομάδες που επικοινωνούν με το ΚΕΣΥ, το ΚΕΑ, συνεδριάσεις του Συλλ. Διδασκόντων για να συζητήσουν όσα συζήτησαν οι παραπάνω ομάδες και να κάνουν ανατροφοδότηση του αρχικού σχεδιασμού. Έτσι, θα επιχειρηθεί το εργασιακό 30ωρο να εφαρμοστεί στην πράξη πλέον.\nΜεγάλη κατάκτηση του εκπαιδευτικού κινήματος, που πρέπει να σημειωθεί, αποτελεί η κατάργηση του ΠΔ152, το οποίο συγκαταλέγεται στη μεγάλη συλλογή νομοθετημάτων για την αξιολόγηση που ακυρώθηκαν στην πράξη από τους αγώνες μας τα τελευταία 20 χρόνια.\nΣυνεχίζουμε στον ίδιο δρόμο που χάραξαν οι αγώνες των προηγούμενων χρόνων, οι αγώνες που μπλοκάρισαν στην πράξη την προώθηση της αξιολόγησης όλο το προηγούμενο διάστημα. Διεκδικούμε:\nΝα αποσυρθεί το ν/σχ για τις νέες δομές, το άρθρο 112(καταργούμενες διατάξεις: κατάργηση του ΠΔ 152) να ψηφιστεί με την προσθήκη της κατάργησης της ΑΔΙΠΔΕ, του ν.3848 και όλου του θεσμικού πλαισίου της αξιολόγησης.\nΠαίρνουμε όλα τα μέτρα για να επιτύχουμε την ίδια αποτελεσματική και μαζική απόρριψη της αξιολόγησης/αυτοαξιολόγησης όπως και στις προηγούμενες νικηφόρες αναμετρήσεις (γενικές συνελεύσεις, επιτροπές αγώνα, συνεδριάσεις συλλόγων διδασκόντων, συγκέντρωση υπογραφών, κλπ.)


H ΨΗΦΙΑΚΗ ΤΗΛΕΟΡΑΣΗ Ιανουαρίου 2019 στα περίπτερα!\nΚυκλοφόρησε στα περίπτερα λίγο πριν από τις γιορτές το νέο τεύχος Ιανουαρίου του περιοδικού Ψηφιακή Τηλεόραση, πάντα μαζί με το έτερο περιοδικό Security Report, που ηγείται στην αγορά των ηλεκτρονικών συστημάτων ασφαλείας. Το νέο τεύχος έρχεται με ειδήσεις από το χώρο της τηλεόρασης και των μίντια, με παρουσιάσεις και δοκιμές νέων προϊόντων που δοκίμασε η...\nδημοσιογραφική μας ομάδα, με ένα «αθλητικό ρεπορτάζ» του Νίκου Μποζιονέλου για την ομάδα Novasports Running Team, και την ιστορία της, και μία συνέντευξη με τον Περικλή Ιακωβάκη, αρχηγό της ομάδας!\nΣτα θέματα του νέου τεύχους μπορούμε να διαβάσουμε ένα αφιέρωμα στα δορυφορικά κανάλια που χρησιμοποιούν κρυπτογράφηση BISS, και τα κλειδιά με τα οποία «ανοίγουν» στις οθόνες! Τα δορυφορικά κανάλια που εκπέμπουν με κρυπτογράφηση BISS βρίσκονται πάντα στο επίκεντρο του ενδιαφέροντος των φίλων της δορυφορικής λήψης. Η αποκρυπτογράφησή τους προϋποθέτει την εισαγωγή στο δορυφορικό δέκτη κατάλληλων BISS κλειδιών που ξεκλειδώνουν την εικόνα τους, κάτι που αποτελεί μια ενδιαφέρουσα όσο και απολαυστική ενέργεια για τους χρήστες. Τα κλειδιά αυτά βρίσκονται εύκολα στο internet και εισάγονται στο δέκτη είτε μέσω USB stick, είτε μέσω υπολογιστή, ενώ τα περισσότερα από αυτά δεν αλλάζουν και παραμένουν αμετάβλητα για μεγάλο χρονικό διάστημα.\nΜε μεγάλη επιτυχία ολοκληρώθηκε από την AMF Electronics το 3ο σεμινάριο “Triax Total Hospitality Solutions” στην Αθήνα. Το ολοήμερο σεμινάριο πραγματοποιήθηκε την Πέμπτη 22 Νοεμβρίου στο ξενοδοχείο «Elefsina», που διαθέτει εν λειτουργία το σύστημα InTouch και IP headend της Triax. Οι συμμετέχοντες ενημερώθηκαν για τις ολοκληρωμένες λύσεις και προϊόντα που παρέχει η Δανέζικη εταιρία Triax, τα οποία διατίθενται στην Ελληνική και Κυπριακή αγορά αποκλειστικά από την AMF Electronics.\nΣτην Τεχνική Βιβλιοθήκη του τεύχους θα βρούμε ένα ενδιαφέρον άρθρο για τις σύγχρονες ψηφιακές πλατφόρμες επικοινωνίας για ξενοδοχεία, LG Pro: Centric Direct και Samsung LYNK REACH 4.0. Οι δύο έξυπνες ψηφιακές πλατφόρμες βοηθούν τους επιχειρηματίες των ξενοδοχειακών μονάδων να διαχειριστούν αποδοτικά τους πόρους που διαθέτουν για να βελτιώσουν την εικόνα της επιχείρησής τους, ώστε να παρέχουν στους πελάτες τους μια μοναδική εμπειρία φιλοξενίας. Είναι εύκολα προσαρμόσιμες στις ανάγκες του κάθε ξενοδοχείου, επιτρέποντάς τους να αναπτύσσουν νέες πηγές εσόδων.\nΗ παρουσίαση του Χ96 ΜΑΧ, ενός πανίσχυρου 4Κ Android TV box, είναι διαθέσιμη στις πρώτες δοκιμές του μήνα. Το νέο X96 Max είναι ένα κινέζικο Android TV Box με πανίσχυρα χαρακτηριστικά, που με ιδιαίτερα χαμηλό κόστος μετατρέπει οποιαδήποτε τηλεόραση σε πραγματική Smart TV. Είναι από τα πρώτα TV box της αγοράς που βασίζουν τη λειτουργία τους σε Android 8.1 Oreo, ένα αληθινό 4K media player με υποστήριξη H.265/HEVC, με προ-εγκατεστημένες εφαρμογές για αξιόπιστο IPTV streaming και ενσωματωμένα Wi-Fi, Bluetooth interface για απόλυτη ελευθερία από καλώδια.\nΚαλή ανάγνωση, καλές... λήψεις και καλές γιορτές!\nΔιοργάνωση σεμιναρίου από την AMF Electronics\nH Novasports Running Team δεν σταματά να τρέχει!\nΟ Περικλής Ιακωβάκης Novasports Running Team Captain μυεί τα μέλη της ομάδας στα μυστικά του τρεξίματος\nΣύγχρονες ψηφιακές πλατφόρμες επικοινωνίας για τα ξενοδοχεία\n© Κώστας Παπαζαχαρίου (19/12/2018)


gianninasports: Αν προσέξει, έχει τα κότσια να πάρει και το διπλό\nΓια το απόγευμα είναι προγραμματισμένη προπόνηση σε γήπεδο της Ροδόπης, όπου και θα ολοκληρωθεί η προετοιμασία υπό την επίβλεψη του Γιάννη Πετράκη, όπου οι παίκτες θα πάρουν και τις τελευταίες οδηγίες για την αναμέτρηση με τον Πανθρακικό που θα γίνει αύριο στις 17:15 στο ΔΑΚ Κομοτηνής και θα μεταδοθεί από το NOVA 4.\nΟυσιαστικά η προετοιμασία ολοκληρώθηκε χτες στα Γιάννινα, με κορύφωση το δίτερμα που έγινε το μεσημέρι στο ΠΕΑΚΙ. Εκεί φάνηκε ότι στο αυριανό ματς με τον Πανθρακικό ο ΠΑΣ θα ξεκινήσει με ένα σύστημα 3-5-2, με επιθετικούς προσανατολισμούς, με στόχο να διεκδικήσει τη νίκη ώστε να ανεβεί ψηλότερα στον βαθμολογικό πίνακα. Νέο πρόσωπο αναμένεται να είναι ο Απόστολος Σκόνδρας που με τους Τζημόπουλο και Μιχαήλ θα είναι η τριπλέτα της άμυνας, αφού οι ακραίοι Στρούνα από δεξιά και Ναδάλες και από αριστερά θα είναι ουσιαστικά μπακ – χαφ καθώς θα βγαίνουν και μπροστά. Ο δε Λίλα θα είναι ο αντικαταστάτης του Γαρουφαλιά που έχει κάρτες και δεν θα παίξει στην Κομοτηνή.\nΠαρά τη βροχή που έπεφτε χτες και τον βαρύ αγωνιστικό χώρο που υπήρχε στο ΠΕΑΚΙ, στο δίτερμα ξεχείλιζε το πάθος των παικτών, με τον Γιάννη Πετράκη να δίνει συνεχώς οδηγίες. Πέρα απ’ αυτό έγιναν και εξειδικευμένες ασκήσεις για τις φάσεις με στημένες μπάλες όπως και για την αμυντική αλλά και επιθετική λειτουργία. Όσο για το αυριανό παιχνίδι, οι κυανόλευκοι εκτιμούν ότι είναι δύσκολο, ανεξαρτήτως από την βαθμολογική θέση των ομάδων, ενώ ο Πανθρακικός στα τελευταία παιχνίδια φάνηκε αρκετά βελτιωμένος.\nΣυνεπώς με την ίδια σοβαρότητα που είχαν στην Τρίπολη για το προηγούμενο ματς με τον Αστέρα, θα έχουν και αύριο στην Κομοτηνή κόντρα στον Πανθρακικό. Όμως η εκτίμηση και ο σεβασμός στην αντίπαλη ομάδα, δεν σημαίνει ψαλίδισμα των φιλοδοξιών για τους Γιαννιώτες. Θα παίξουν με αποφασιστικότητα με στόχο να πάρουν ότι καλύτερο μπορούν από την Κομοτηνή. Και γιατί να μη κερδίσουν έχοντας απέναντί της μια ομάδα που ουσιαστικά έχει υποβιβαστεί και ελπίδες παραμονής έχει μόνο με μαθηματικές σκέψεις και υπολογισμούς.\nΟ Πανθρακικός στα 23 παιχνίδια που έδωσε, έχει μόνο 2 νίκες. Επί του Ατρόμητου στο Περιστέρι με 2-1 και επί του Παναθηναϊκού με 1-0 στην Κομοτηνή. Έχει επίσης 8 ισοπαλίας και 13 ήττες. Μέσα στην Κομοτηνή έχει 1 νίκη (επί του Παναθηναϊκού), 3 ισοπαλίες (με Καλλονή, Ξάνθη, Παναιτωλικό) και 7 ήττες (από Αστέρα Τρίπολης, Βέροια, Λεβαδειακό, ΑΕΚ, Ολυμπιακό, Πανιώνιο, Πλατανιά).\nΣε ένα σύστημα 3-5-2 (που δοκίμασε χτες στο ΠΕΑΚΙ ο Γιάννης Πετράκης), ο ΠΑΣ αναμένεται να παραταχτεί στην Κομοτηνή με τερματοφύλακα τον Περιστερίδη, στην άμυνα τους Μιχαήλ, Τζημόπουλο, Σκόνδρα, αμυντικά χαφ τους Λίλα, Τσουκαλά, κεντρικό χαφ τον Ακόστα, από τα πλάγια σαν μπακ-χαφ τους Ναδάλες (αριστερά), Στρούνα (δεξιά) και επιθετικό δίδυμο τους Ίλιτς και Μανιά.\nΔΙΑΙΤΗΤΗΣ Ο ΠΑΠΑΠΕΤΡΟΥ\nΔιαιτητής του αυριανού αγώνα είναι ο Αναστάσιος Παπαπέτρου του συνδέσμου Αθηνών. Βοηθοί του θα είναι οι Κούλα Χασάν (Ξάνθης), Δημήτριος Ζησιμόπουλος (Πειραιά). Τέταρτος διαιτητής ο Εμμανουήλ Σκουλάς (Σερρών) και παρατηρητής ο Παναγιώτης Μαυρόπουλος (Μακεδονίας). Ο Παπαπέτρου στη φετινή σαιζόν είχε διευθύνει άλλα δύο παιχνίδια του ΠΑΣ και συγκεκριμένα: ΠΑΣ – Ηρακλής 2-2, Παναιτωλικός – ΠΑΣ 2-1.\nΕΝΤΑΞΕΙ Ο ΧΑΒΙΤΟ ΣΤΗΝ ΠΑΝΘΡΑΚΙΚΟ\nΠρωινή προπόνηση είχε το χτεσινό πρόγραμμα για τον Πανθρακικό, ενόψει της αναμέτρησης με τον ΠΑΣ Γιάννινα. Το πρόγραμμα ξεκίνησε με ζέσταμα και ασκήσεις ταχύτητας και αντίδρασης. Στη συνέχεια οι ποδοσφαιριστές χωρίστηκαν σε γκρουπ, ανάλογα με τη θέση στην οποία αγωνίζονται και δούλεψαν υπό τις οδηγίες της τεχνικής ηγεσίας στην αμυντική και την επιθετική τακτική αντίστοιχα. Ατομικά γυμνάστηκαν οι Αντώνης Λαδάκης και Χρήστος Μελίσσης, ενώ ο Χρήστος Τζάνης συνέχισε την αποκατάστασή του. Αντίθετα, κανονικά προπονήθηκε ο Φρανσίσκο Χαβίτο, ο οποίος ξεπέρασε το πρόβλημα της γρίπης, που τον ταλαιπώρησε τα προηγούμενα 24ωρα. Η προετοιμασία του Πανθρακικού για το παιχνίδι της 24ης αγωνιστικής του Πρωταθλήματος θα ολοκληρωθεί σήμερα το πρωί.\n-Για την 24η αγωνιστική του πρωταθλήματος νέων Κ-20 ο ΠΑΣ θα παίξει σήμερα στην Κομοτηνή με τον Πανθρακικό. Η αναμέτρηση θα γίνει στις 11 το πρωί στο γήπεδο Αιγείρου. Διαιτητής ορίστηκε ο Γεώργιος Παπαγεωργίου του συνδέσμου Θράκης.\n-Για την 21η αγωνιστική του πρωταθλήματος Κ-17 ο ΠΑΣ θα παίξει σήμερα στις 13:00 στο Αγρίνιο με τον Παναιτωλικό, στις εγκαταστάσεις EMILEON. Διαιτητής ορίστηκε ο Χριστόφορος Καραβασίλης (Αιτωλοακαρνανίας).\n-Για την 17η αγωνιστική του πρωταθλήματος Κ-15 ο ΠΑΣ θα παίξει σήμερα στις 15:00 στο Αγρίνιο με τον Παναιτωλικό, στις εγκαταστάσεις EMILEON. Διαιτητής ορίστηκε ο Παναγιώτης Κέκελος (Αιτωλοακαρνανίας).


Ρομαντικό δείπνο; Αποφύγετε πάση θυσία αυτές τις τροφές σε περίπτωση που δεν θέλετε απλά να μείνετε μόνο στο φαγητό! | BLOKO\nΑρχική / Σχέσεις / Ρομαντικό δείπνο; Αποφύγετε πάση θυσία αυτές τις τροφές σε περίπτωση που δεν θέλετε απλά να μείνετε μόνο στο φαγητό!\nΡομαντικό δείπνο; Αποφύγετε πάση θυσία αυτές τις τροφές σε περίπτωση που δεν θέλετε απλά να μείνετε μόνο στο φαγητό!\n2/10/2017 10:57:00 μ.μ. Σχέσεις Edit\nΉρθε η μέρα που θα απολαύσετε ένα ρομαντικό δείπνο με το έτερον ήμισύ σας!\nΑν δεν θέλετε να μείνετε μόνο στο φαγητό, τότε ορισμένες τροφές είναι σχεδόν… απαγορευτικές, καθώς μπορεί να μειώσουν τις ερωτικές σας επιδόσεις.\nΈτσι αν επιλέξετε το αντίθετο, μόνο σεξ δεν θα θέλετε να κάνετε, αφού υπάρχει περίπτωση να νιώσετε δυσφορία, να πέσει η λίμπιντό σας ή ακόμη και να θελήσετε να κοιμηθείτε.


Πρώτη καταχώρηση: Τετάρτη, 15 Σεπτεμβρίου 2021, 13:55\nΗ «προφητική» παράσταση του Γιώργου Χρυσοστόμου Mute πατάει play στο Δημοτικό Κηποθέατρο Νίκαιας την Παρασκευή 17 Σεπτεμβρίου στις 9 το βράδυ στο πλαίσιο των πολιτιστικών που διοργανώνει ο Δήμος Νίκαιας-Αγ.Ι. Ρέντη.\nΠρόκειται για μια παράσταση με πολλά αυτοβιογραφικά στοιχεία. Ένας άνθρωπος που κυνηγά το μυαλό του, ένας άνθρωπος που αρνείται τις λέξεις. Μια πολυκατοικία. Ένας μαέστρος, ένας ηλικιωμένος, ένας φοβητσιάρης, ένας γυμναστής, ένας σεξομανής, ένας γκαντέμης... Τι τους συνδέει; Είναι ένας ή περισσότεροι; Κάποτε όλα διαλύονται• οι λέξεις έρχονται απρόσμενα. Μια παράσταση με μουσική χωρίς μουσικούς, με λέξεις χωρίς λέξεις. Μια παράσταση που κάποιος τολμά να ανοίξει την πόρτα του δωματίου του και να δείξει τι πραγματικά υπάρχει μέσα σε αυτό.\nΔημοτικό Κηποθέατρο Νίκαιας (Κύπρου και Προύσσης )\nΤελευταία ενημέρωση: Τετάρτη, 15 Σεπτεμβρίου 2021, 13:55


Αύξηση κακόβουλου λογισμικού και επιθέσεων στο 3ο τρίμηνο του 2015 – The Panhellenic Post\nΟι ψηφιακές απειλές είναι πλέον αναπόσπαστες από την καθημερινότητά μας, ενώ μάλιστα με την ραγδαία εξέλιξη της τεχνολογίας, μέσω των smartphone, των social media, του e-banking και των ηλεκτρονικών πληρωμών, οι προσπάθειες για εξαπάτηση με σκοπό την κλοπή προσωπικών στοιχείων, ακόμα και χρηματικών ποσών, είναι συχνότερη από ποτέ. Αυτά τα στοιχεία διατυπώνονται στην ανάλυση του τοπίου από την Kaspersky Lab για το τρίτο τρίμηνο του 2015.\nΣτο τρίτο τρίμηνο του 2015, οι λύσεις mobile ασφάλειας της Kaspersky Lab εντόπισαν 323.374 νέα κακόβουλα προγράμματα που στρέφονταν εναντίον φορητών συσκευών. Το μέγεθος αυτό συνιστά αύξηση 10,8% σε σχέση με το δεύτερο τρίμηνο του 2015, ενώ είναι 3,1 φορές μεγαλύτερο σε σχέση με το πρώτο τρίμηνο του 2015. Την ίδια περίοδο, πάνω από 1,5 εκατομμύρια κακόβουλα πακέτα βρέθηκαν εγκατεστημένα σε φορητές συσκευές – το μέγεθος αυτό είναι 1,5 φορές μεγαλύτερο σε σχέση με το προηγούμενο τρίμηνο.\nΗ προβολή διαφημίσεων στους χρήστες παραμένει ακόμα η κύρια μέθοδος απόκτησης χρημάτων μέσω mobile απειλών. Κατά τη διάρκεια του τριμήνου, παρατηρήθηκε αύξηση του αριθμού των προγραμμάτων που χρησιμοποίησαν τέτοιου είδους διαφημίσεις. Συχνά, τα προγράμματα αυτά αποκτούν ειδικά προνόμια διαχειριστή στη συσκευή του θύματος, γεγονός που καθιστά πολύ δύσκολη την καταπολέμησή τους. Κατά το τρίτο τρίμηνο του 2015, αυτά τα Trojan όπως ονομάζονται, αποτελούσαν πάνω από το 50% των πιο δημοφιλών mobile κακόβουλων προγραμμάτων.\nΣτο τρίτο τρίμηνο του 2015, η Αυστρία ήταν η χώρα στην οποία οι χρήστες δέχτηκαν τις περισσότερες επιθέσεις από τραπεζικά Trojan. Συγκεκριμένα, το 5% του συνόλου των χρηστών της Kaspersky Lab στην Αυστρία, αντιμετώπισε αυτήν την απειλή κατά τη διάρκεια του τριμήνου. Η Σιγκαπούρη, η χώρα που βρισκόταν στην κορυφή της σχετικής λίστας το προηγούμενο τρίμηνο, βρέθηκε στη δεύτερη θέση (4,2%), ενώ το 3% των χρηστών στην Τουρκία βρέθηκε αντιμέτωπο με την απειλή αυτή.\nΟι περισσότερες από τις χώρες που βρέθηκαν στη σχετική λίστα διαθέτουν σημαντικό αριθμό χρηστών online banking, γεγονός που ελκύει τους ψηφιακούς εγκληματίες. Από τα κακόβουλα προγράμματα που χρησιμοποιούνται με στόχο τους χρήστες online banking, το Trojan «Downloader.Win32.Upatre» ήταν το πιο διαδεδομένο, αφού χρησιμοποιήθηκε στο 63,1% των επιθέσεων υποκλοπής στοιχείων πληρωμής.\nΣτο τρίτο τρίμηνο, η Παγκόσμια Ομάδα Έρευνας και Ανάλυσης της Kaspersky Lab διερεύνησε μια σειρά από εξελιγμένες εκστρατείες ψηφιακής κατασκοπείας. Μεταξύ άλλων, σε αυτές περιλαμβάνονταν η διερεύνηση των εκστρατειών «Turla», η οποία χρησιμοποιεί δορυφορικές επικοινωνίες για τη διαχείριση της κυκλοφορίας δεδομένων στους Command & Control server της, της «Darkhotel APT», η οποία διεισδύει σε Wi-Fi δίκτυα ξενοδοχείων για να τοποθετήσει backdoors σε στοχευμένους υπολογιστές και η «Blue Termite APT», η οποία επικεντρώνεται στην υποκλοπή πληροφοριών από οργανισμούς στην Ιαπωνία. Επίσης, η Kaspersky Lab συνεργάστηκε με το Σώμα Δίωξης Τεχνολογικού Εγκλήματος της Ολλανδικής Αστυνομίας (NHTCU) και την Panda Security, με αποτέλεσμα τη σύλληψη δύο υπόπτων, οι οποίοι φέρονται να εμπλέκονται στις επιθέσεις του ransomware προγράμματος «CoinVault».\n• Σύμφωνα με τα στοιχεία του Kaspersky Security Network, οι λύσεις της Kaspersky Lab εντόπισαν και απέτρεψαν συνολικά 235,4 εκατομμύρια κακόβουλες επιθέσεις από online πηγές παγκοσμίως. Το μέγεθος αυτό είναι 38% μικρότερο σε σχέση με το δεύτερο τρίμηνο.\n• 75,4 εκατομμύρια μοναδικές διευθύνσεις URL αναγνωρίστηκαν ως κακόβουλες από τις λειτουργίες web antivirus της Kaspersky Lab. Ο αριθμός αυτός είναι αυξημένος 16% σε σχέση με το δεύτερο τρίμηνο του 2015.\n• Οι λειτουργίες web antivirus της Kaspersky Lab εντόπισαν 38,2 εκατομμύρια μοναδικά κακόβουλα αντικείμενα (scripts, exploits, εκτελέσιμα αρχεία κ.α.). Ο αριθμός αυτός είναι υψηλότερος κατά 46,9% σε σχέση με το δεύτερο τρίμηνο.\n• Υπήρξαν 5,68 εκατομμύρια καταχωρημένες ειδοποιήσεις για απόπειρες «μόλυνσης» από κακόβουλο λογισμικό με στόχο την κλοπή χρημάτων μέσω online πρόσβασης σε τραπεζικούς λογαριασμούς.\n• Το αρχείο antivirus της Kaspersky Lab εντόπισε συνολικά 145 εκατομμύρια μοναδικά κακόβουλα και πιθανώς ανεπιθύμητα αντικείμενα.\n• 1,6 εκατομμύρια κακόβουλα πακέτα εγκατάστασης\n• 323.374 νέα κακόβουλα mobile προγράμματα\n• 2.516 mobile τραπεζικά Trojan\n• Η γενική τάση που παρατηρείται μέχρι στιγμής για το 2015 συνεχίστηκε και το τρίτο τρίμηνο. Τα exploits με στόχο τον Adobe Flash Player και τον Internet Explorer παραμένουν τα πιο δημοφιλή εργαλεία μεταξύ των ψηφιακών εγκληματιών.\nΤα του Καίσαρος τω Καίσαρι... Την πρωτοβουλία για την καθιέρωση της Ημέρας την είχε αποκλειστικά η Ομοσπονδία Ελληνικών Κοινοτήτων και Αδελφοτήτων Ιταλίας!


Πάρ’ το χαμπάρι: Ο άντρας που μαγειρεύει είναι sexy! | statusvoice.gr\nΠάρ’ το χαμπάρι: Ο άντρας που μαγειρεύει είναι sexy!\n"Ο πρώτος λόγος είναι, ασφαλώς, διότι πιάνουν τα χέρια του."\nΟι άντρες, όταν ανακατεύονται με τα κατσαρολικά, έχουν πέραση –δεν πρόκειται περί ασύστατης φημολογίας ούτε για ένα ακόμα καπρίτσιο του lifestyle που άγεται και φέρεται ανάλογα με την κλίση της κεφαλής του Πετρετζίκη πάνω απ’ το τηγάνι. Ακόμα και επιστημονική έρευνα διεξήχθη στη μακρινή Αυστραλία, η οποία επιβεβαίωσε πανηγυρικά ότι οι γυναίκες ανάβουμε και κορώνουμε μόλις εκείνος σηκώσει κουτάλα –ακόμα και καφέ να μας φτιάξει (όχι στιγμιαίο, βέβαια), εμείς είμαστε έτοιμες να αποκτήσουμε το παιδί του, εκεί, στο πάτωμα της κουζίνας.\nΤην έρευνα –να το πούμε κι αυτό- χρηματοδότησε η εταιρεία ηλεκτρικών συσκευών για την κουζίνα Sunbeam, η οποία είχε κάθε συμφέρον να παρουσιάσει τα αποτελέσματα που παρουσίασε, όμως οι ερευνητές δηλώνουν με το χέρι στην καρδιά ότι δεν μαγείρεψαν τα στοιχεία. Τα αποτελέσματα της έρευνας, εκλαϊκευμένα, μπας και συγκινηθεί κανένας άνθρωπος:\n1. Οι άντρες είναι πολύ πιο ελκυστικοί στις γυναίκες όταν μαγειρεύουν, παρά όταν κάνουν οποιαδήποτε άλλη πολύ πιο βαριά οικιακή εργασία. Αυτό σημαίνει –και λάβετέ το σοβαρά υπόψη- ότι δεν αρκεί η σωματική ρώμη για να μας ρίξετε: Απαιτείται και μια κάποια επιδεξιότητα, μια λεπτότητα, ένα know how, βρε αδερφοί. Να είστε πιο πολύ δεξιοτέχνες του βιολιού και λιγότερο μπετατζήδες.\n2. Οι γαργαλιστικές μυρωδιές από την κουζίνα –και ναι, ο καφές μετράει- αποτελούν πολύ πιο ισχυρό αφροδισιακό για τις γυναίκες από τα λουλούδια και άλλα, ενδεχομένως πιο ακριβά, δωράκια.\nΤο θέμα ερμηνεύεται επιστημονικά με πολλούς τρόπους: Ο ένας είναι ότι ορισμένες μυρωδιές ξυπνούν μέσα μας το ένστικτο της αναπαραγωγής –θέλουμε να βρούμε άντρα, να ανοίξουμε σπίτι, να κάνουμε παιδιά. Γι’ αυτό και οι μυρωδιές του καφέ, της μηλόπιτας, της κανέλας και του φρεσκοψημένου ψωμιού βγαίνουν και σε σπρέι για να πείθονται πιο εύκολα οι υποψήφιοι αγοραστές σπιτιών να αποχωριστούν τα λεφτά τους στην Εσπερία.\nΠιο απλά –και αν αφήσουμε στην άκρη το θέμα της τεκνοποίησης- οι απολαυστικές μυρωδιές μας βάζουν σε mood αναμονής. Αναμονής για το καλύτερο. Τα δώρα πάλι, τα πήρες, τα άνοιξες, τελείωσες.\n3. Οι γυναίκες είμαστε πρόθυμες να επιβραβεύσουμε –το «επιβραβεύσουμε», όπως θέλετε το ερμηνεύετε- ακόμα και την πιο αποτυχημένη προσπάθεια ενός άντρα στην κουζίνα, χωρίς σχόλια και διαμαρτυρίες.\nH παραμικρή επίδειξη δημιουργικότητας μπορεί να μας κάνει να βγούμε από τα ρούχα μας, με την καλή έννοια, γεννάει στο μυαλό μας γαργαλιστικές εικόνες και εκτοξεύει τη lidibo μας στο υπερπέραν.\n4. Οι μικρές κρίσεις που αποτελούν το αλατοπίπερο της ζωής κάθε μάγειρα, είναι απίστευτα διεγερτικές, υπό τον όρο βεβαίως, ότι αντιμετωπίζονται με χιούμορ και ψυχραιμία.\nΑλίμονο στον άντρα που θα πάθει υστερία επειδή έκαψε τα αυγά –η απώλεια της ψυχραιμίας αγγίζει μέσα μας ένα νεύρο κακό-πολύ κακό- που μας προειδοποιεί ότι ο άντρας αυτός δεν είναι ούτε για καλοπέραση, ούτε για χόρταση. Όμως, εκείνος που θα αντιμετωπίσει με σθένος το γεγονός ότι η τελευταία φέτα από το ψωμί έγινε κάρβουνο, είναι εκείνος στο οποίο θα παραδοθούμε ψυχή τε και σώματι.\n5. Η προσφορά είναι σέξι.\nΗ ιδέα ότι ο άλλος κοπιάζει για την καλοπέρασή της, είναι ικανή να κάνει μια γυναίκα πραγματικό πύραυλο.


Στον πάτο η Γκινγκάμπ! – inpaok.com\nΣτον πάτο η Γκινγκάμπ!\nΑπό το κακό στο χειρότερο η αντίπαλος του ΠΑΟΚ\nΗ Γκινγκάμπ ηττήθηκε με 2-1 στο Μονπελιέ, παρά το γεγονός ότι ισοφάρισε στο 83΄, και έμεινε στον πάτο της Ligue 1.\nΗ έξοδος ήταν δύσκολη για την Γκινγκάμπ, που ταξίδεψε στο Μονπελιέ με στόχο να βγει από την επικίνδυνη ζώνη. Τελικά, όχι μόνο δεν το κατάφερε, αλλά μετά την ήττα της με 2-1 έμεινε και στην τελευταία θέση της βαθμολογίας. Οι γηπεδούχοι είχαν όλη την ουσία και παρά το γεγονός ότι οι φιλοξενούμενοι ισοφάρισαν στο 83’ με τον Μποβιού, κατάφεραν με γκολ του Μοντάνιο στο 87’ να πάρουν τους 3 βαθμούς και να ανέβουν ακόμη ψηλότερα.\nΣτο πρώτο μέρος οι παίκτες του Κουρμπίς είχαν την κατοχή, με τους φιλοξενούμενους να ψάχνουν την αντεπίθεση και να χάνουν περισσότερες ευκαιρίες, όλες με μακρινά σουτ. Αλιουί (17’) και Σβαρτς (21’) είχαν τις καλύτερες στιγμές για την Γκινγκάμπ, ενώ ο Μουνιέρ (29’) για την Μονπελιέ, με τους γηπεδούχους να διαμαρτύρονται σωστά για χέρι του Ματίς εντός περιοχής μετά το σουτ του Μαρτέν. Τελικά, το 0-0 έμεινε μέχρι το ημίχρονο, όμως στην επανάληψη όλα άλλαξαν.\nΜόλις στο 48’ οι «μονπελιερέ» πήραν το προβάδισμα, όταν οι Μαρτέν και Καμαρά άνοιξαν την άμυνα της Γκινγκάμπ με εξαιρετικό συνδυασμό, με τον τελευταίο να πλασάρει άψογα για το 1-0! Η συνέχεια βρήκε τους παίκτες του Κουρμπίς να δίνουν χώρο και τους φιλοξενούμενους να φτάνουν μία ανάσα από την ισοφάριση. Στο 57’ ο Ντιαλό με κεφαλιά έστειλε την μπάλα στο οριζόντιο δοκάρι του Ζουρντρέν, για να μείνει το 1-0.\nΤο παιχνίδι κυλούσε χωρίς κάτι το ιδιαίτερο μέχρι το τέλος, όταν από το πουθενά η Γκινγκάμπ βρήκε την ισοφάριση. Ο Ντος Σάντος έβγαλε την σέντρα από τα αριστερά και με τρεις παίκτες των γηπεδούχων στην περιοχή, ο Μποβιού κατάφερε να πάρει την κεφαλιά και να κάνει το 1-1!\nΗ χαρά των φιλοξενούμενων, όμως, δεν κράτησε για πολύ, καθώς στο 87’ ο Μοντάνιο με ωραίο πλασέ μετά από φάση που ξεκίνησε ο ίδιος έκανε το 2-1. Σαν να μην έφτανε αυτό, η Γκινγκάμπ τελείωσε το παιχνίδι και με 10 παίκτες, καθώς στο 89’ αποβλήθηκε ο γκολκίπερ Σαμασά για διαμαρτυρία. Με τον Γκουβερνέκ να έχει ολοκληρώσει τις αλλαγές του, Κερμπράτ έβαλε τα γάντια μέχρι το τέλος…\nΜονπελιέ (Ρολάν Κουρμπίς): Ζουρντρέν, Τιενέ, Ελ Καουτάρι, Χίλτον, Ντεπλάν, Σαϊχί (73′ Μαρβό), Μαρτέν (84′ Λασν), Σανσόν, Μουνιέ (73′ Μοντάνιο), Καμαρά, Μπεριγκό\nΓκιγνκάμπ (Ζοσλέν Γκουβερνέκ): Σαμασά, Ανγκουά, Κερμπράτ, Σορμπόν, Ντος Σάντος, Ματίας, Ντιαλό (60′ Σανκαρέ), Γιαταμπαρέ (60′ Μαρβό), Αλιουί (77′ Ακάχμπαρ), Μποβιού, Σβαρτς


ΖάρκοNow: Άλλο η «κάρτα του αγρότη» και άλλο η «κάρτα αγρότη»\nΆλλο η «κάρτα του αγρότη» και άλλο η «κάρτα αγρότη»\nΤις τελευταίες μέρες ακούμε να γίνεται πολύς ντόρος γύρω από το θέμα τις κάρτας του αγρότη. Στα γραφεία μας φτάνουν καθημερινά μηνύματα από αναγνώστες που μας ζητούν περισσότερες πληροφορίες σχετικά μ’ αυτό.\nΤο agrotes.eu όμως, πάντα προσπαθεί να κοιτάζει κάτω από το φανταχτερό περιτύλιγμα των διαφημιστών ώστε να μπορεί να σας δείξει τι κρύβετε πίσω από τις ειδυλλιακές διαφημίσεις με τις ευτυχισμένες αγελάδες και τα απέραντα χωράφια με τα χρυσοκίτρινα στάχυα που οι αγρότες τα καλλιεργούν με την βοήθεια αυτού του τραπεζικού προϊόντος. Γιατί περί προϊόντος πρόκειται επειδή όπως όλοι ξέρουμε, οι τράπεζες πουλάνε χρήμα και ψάχνουν πάντα τους ωραιότερους τρόπους να το κάνουν.\nΗ συγκεκριμένη κάρτα λοιπόν δεν είναι τίποτα άλλο παρά μια πιστωτική (όχι προπληρωμένη) κάρτα, απλά χωρίς έξοδα έκδοσης και ετήσιο «πάγιο». Έχει συγκεκριμένο όριο ετήσιας ανάληψης (πληρωμή σε POS) το οποίο ορίζεται ανάλογα από το ποσόν της βασικής ενίσχυσης που παίρνει ο κάθε αγρότης.\nΩς εδώ όλα καλά, όλα ωραία. Έτσι ο κάτοχος μπορεί να την χρησιμοποιεί για αγορές, εφοδίων, φαρμάκων, ζωοτροφών, πληρωμή ΟΓΑ, ΕΛΓΑ κ.α Μπορεί επίσης να δίνει και κάποιο ποσό κάθε μήνα ώστε να μπορεί να ξαναχρησιμοποιήσει την κάρτα και να μην μείνει από υπόλοιπο. Η τράπεζα φυσικά παίρνει και αυτή το μερίδιο της, με το όχι και τόσο ευκαταφρόνητο επιτόκιο του 6% και στο τέλος όταν πιστωθούν οι ενισχύσεις γίνεται η εκκαθάριση.\nΝαι μεν αλλά (γιατί πάντα υπάρχει και το αλλά). Τι γίνεται όμως αν γίνει μία… «στραβή» που λέμε και στην καθομιλούμενη, και εάν για παράδειγμα ο συγκεκριμένος αγρότης δεν λάβει την ενίσχυση (βρίσκεται ας πούμε σε έλεγχο) και καθυστερήσει η καταβολή της; Πως γίνεται τότε η εξόφληση; Και αν ω μη γένοιτο «σπάσει ο διάβολος το πόδι του και βρεθεί κατά την διάρκεια του ελέγχου κάποιο παράπτωμα και τιμωρηθεί με κανα δύο χρονάκια καθυστέρηση; Τι γίνεται τότε με την εξόφληση της κάρτας; Το ποσό θα τοκίζεται; Πρέπει να το πληρώσεις από την τσέπη σου; Και αν όχι ποιος θα εγγυηθεί για την καθυστέρηση; Το κράτος;\nΤο κράτος όμως άλλα μας λέει δια του εκπροσώπου του, Γενικού Γραμματέα Υπουργείου Αγροτικής Ανάπτυξης, κ. Στουπή. Λέει λοιπόν ότι το υπουργείο ουδεμία σχέση έχει με το συγκεκριμένο τραπεζικό προϊόν.\nΟ κ. Στουπής σε συνέντευξη που παραχώρησε στον τηλεοπτικό σταθμό ΔΕΛΤΑ της Αλεξανδρούπολης και συγκεκριμένα στην εκπομπή «Αγροτικό Βήμα» την Τετάρτη 17/02, (δείτε το σχετικό βίντεο) δήλωσε ούτε λίγο, ούτε πολύ ότι οι τράπεζες «έκλεψαν» την ιδέα της Κυβέρνησης για την «κάρτα του αγρότη», και όχι «κάρτα αγρότη» που αναγράφεται πάνω στην κάρτα της συγκεκριμένης τράπεζας και συνέχισε λέγοντας ότι το Υπουργείο μόνο που έχει κάνει έως τώρα είναι να κατοχυρώσει νομικά το όνομα, «Κάρτα του αγρότη» και να έρθει σε συνεννόηση με την ένωση τραπεζών όσο αφορά το επιτόκιο της κάρτας. Σημειωτέων δε ότι όταν θα τελειώσει όλη αυτή η διαδικασία ο αγρότης κάθε χρόνο θα μπορεί να διαλέξει ο ίδιος διαφορετική τράπεζα απ την οποία θα προμηθεύεται την κάρτα του υπουργείου. Όταν γίνουν όλα αυτά τότε θα αρχίσουν οι διαδικασίες για την διάθεση της κάρτας (ξέρουμε όλοι ότι το ελληνικό δημόσιο δεν φημίζεται και τόσο για την γρηγοράδα του, οπότε, «ζήσε Μάι μου»).\nΣτο δια ταύτα τώρα, εάν αξίζει το ρίσκο για την απόκτηση της κάρτας γιατί στους δύσκολους καιρούς που ζούμε πρόσκειται περί πραγματικού ρίσκου. Αυτό μπορεί να το κρίνει ο καθένας ξεχωριστά ανάλογα με τις ανάγκες τους.\nΕμείς όμως πρέπει, για να έχουμε σφαιρική άποψη περί του θέματος θα περιμένουμε να δούμε και την πρόταση του Υπουργείου.\nΓι’ αυτό λοιπόν «ίδωμεν»


Δείτε ποιοι κινδυνεύουν με αποβολή από το Airbnb - εναντιοVS\nenantion Send an email 26/11/2018\nΜέχρι την Παρασκευή 30 Νοεμβρίου θα πρέπει να δηλώσουν όλοι όσοι διαθέτουν ακίνητα με βραχυχρόνια μίσθωση μέσω ψηφιακών πλατφορμών στις φορολογικές αρχές.\nΉδη οι μεγάλες πλατφόρμες όπως η AirBnB και η Booking ζητούν σε όσους διαθέτουν ακίνητα μέσω της πλατφόρμας τους να συμμορφωθούν με την νομοθεσία.\nΑπό την πλευρά της η ΑΑΔΕ θα προχωρήσει σε σειρά ελέγχων για τον εντοπισμό παραβατών. Μεταξύ άλλων η ΑΑΔΕ σχεδιάζει στοχευμένους ελέγχους από εφοριακούς, που θα αναζητούν καταχωρήσεις ακινήτων τις ηλεκτρονικές πλατφόρμες και εν συνεχεία θα διασταυρώνουν αν έχουν δηλωθεί στο Μητρώο Ακινήτων.\nΟι ιδιοκτήτες ή διαχειριστές ακινήτων οι οποίοι δεν θα συμμορφωθούν και δεν θα εγγραφούν στο Μητρώο Ακινήτων Βραχυχρόνιας Μίσθωσης, δεν θα μπορέσουν να λάβουν τον αριθμό Μητρώου Ακινήτου ο οποίος θα αναγράφεται υποχρεωτικά στις ηλεκτρονικές πλατφόρμες Airbnb, HomeAway, Booking.com κλπ όπου προβάλλεται το ακίνητο τους.\nΣειρά ελέγχων απο την ΑΑΔΕ\nΉδη η ΑΑΔΕ στο πλαίσιο των διεθνών συμβάσεων που έχει συνάψει, έλαβε δεδομένα από παρόχους πληρωμών αλλοδαπής σχετικά με τα εισοδήματα που έλαβαν φορολογούμενοι στην Ελλάδα από πλατφόρμα διαμοιρασμού για τις βραχυχρόνιες μισθώσεις τους. Τα δεδομένα αφορούν τα έτη 2015, 2016, 2017 για όλους όσοι είχαν δηλώσει τους συγκεκριμένους παρόχους πληρωμών αλλοδαπής και περιέχουν για κάθε φορολογούμενο τα αναλυτικά στοιχεία του ταυτοποιημένα ως το επίπεδο του ΑΦΜ, το συνολικό έσοδο και το συνολικό αριθμό των συναλλαγών του για κάθε ένα από τα τρία αυτά έτη.\nΤο λογισμικό από τις Πορτογαλικές φορολογικές Αρχές\nΤο σχέδιο της ΑΑΔΕ αφορά τη χρήση ενός ειδικού λογισμικού το οποίο χρησιμοποιείται ήδη από τις πορτογαλικές φορολογικές Αρχές και βοηθά στον εντοπισμό των ιδιοκτητών.\nΤο λογισμικό αυτό, που θα ζητηθεί στο πλαίσιο αιτήματος συνδρομής από την πορτογαλική φορολογική διοίκηση, έχει τη δυνατότητα να «τρέχει» πάνω στις ιντερνετικές πλατφόρµες και να εντοπίζει την πραγματική διεύθυνση του ενοικιαζόμενου ακινήτου, καθώς και το εάν ο ιδιοκτήτης προσφέρει και πρόσθετες υπηρεσίες που φορολογούνται µε αυξημένο συντελεστή ΦΠΑ, όπως είναι η αλλαγή κλινοσκεπασμάτων, η καθαριότητα, η παροχή πρωϊνού ή γευμάτων.\nΠαράλληλα αφορά στην υποβολή επίσημου αιτήματος στις πλατφόρμες ιντερνετικού διαμοιρασμού κατοικιών, όπως είναι η Airbnb, να υποχρεώνουν τους πελάτες τους-ιδιοκτήτες να αναρτούν στις αγγελίες τους τον ειδικό κωδικό αριθμό που αποκτούν όταν εγγράφονται στο Μητρώο Ιδιοκτητών Βραχυχρόνιας Μίσθωσης. Στην περίπτωση που ο ιδιοκτήτης δεν συμμορφώνεται µε αυτή την υποχρέωση, η ΑΑΔΕ θα ζητήσει από την Airbnb να «κατεβαίνουν» από το ίντερνετ οι σχετικές αγγελίες. Το σχετικό αίτημα αναμένεται να υποβληθεί στις ιντερνετικές πλατφόρμες διαμοιρασμού έως το τέλος του τρέχοντος μήνα.\nΤη συνέχιση και εντατικοποίηση των ειδικών ελέγχων από την Ανεξάρτητη Αρχή ∆ημοσίων Εσόδων προκειμένου να εντοπίζονται οι φορολογούμενοι που δεν δηλώνουν το σχετικό εισόδημα. Οι ελεγκτές µέσω των διαδικτυακών πλατφορµών τα προσφερόμενα για ενοικίαση ακίνητα και τους ιδιοκτήτες τους µέσω της ηλεκτρονικής εφαρμογής ακινήτων Ε9. Στη συνέχεια ανατρέχουν στις φορολογικές δηλώσεις των ιδιοκτητών τους και διαπιστώνουν αν έχει δηλωθεί εισόδημα από εκμίσθωση ακινήτων. Αν δεν έχει δηλωθεί, τότε ενημερώνουν τον ιδιοκτήτη και τον καλούν να υποβάλει τροποποιητική δήλωση εισοδήματος. Αυτή η τεχνική ελέγχου έχει αποδειχθεί πολύ αποτελεσματική, καθώς οι περισσότεροι από τους ιδιοκτήτες που ειδοποιούνται προχωρούν στην υποβολή τροποποιητικών δηλώσεων.\nΑποβολή από τις πλατφόρμες για όσους δεν υποβάλλουν δηλώσεις\nΣύμφωνα με πληροφορίες, μόλις τελειώσει η διορία για δήλωση στο Μητρώο Ακινήτων, η ΑΑΔΕ θα ζητήσει από τις Πλατφόρμες διαμοιρασμού να διαγράψουν όσους δεν κάνει τη δήλωση για να πάρουν Αριθμό Μητρώου Ακινήτων. Δηλαδή να «κατεβάσουν» τις αγγελίες όσων δεν συμμορφώθηκαν με το νέο καθεστώς φορολόγησης.\nΧαλκιδική: Κατεδάφιση περίφραξης και διάνοιξης διόδου σε τμήμα παραλίας μεταξύ Χανιώτης και Πευκοχωρίου\nΘεσσαλονίκη: Νεκρός ο 85χρονος από τις Συκιές – Ήταν εξαφανισμένος από τις 14 Απριλίου


Ο Βόγκελ νέος κόουτς των Λέικερς, βοηθός του ο Κιντ!\nSportime Team Ενημερώθηκε 12 Μαΐου 2019 - 08:18\nΟ Φρανκ Βόγκελ είναι ο νέος προπονητής των Λος Άντζελες Λέικερς και του ΛεΜπρόν Τζέιμς! Βοηθός του ο Τζέισον Κιντ.\nΟ Φρανκ Βόγκελ είναι ο νέος προπονητής των Λος Άντζελες Λέικερς και του ΛεΜπρόν Τζέιμς!\nΈκπληξη, όχι μεγατόνων, αλλά έκπληξη, αφού το όνομα του άλλοτε προπονητή των Ιντιάνα Πέισερς και των Ορλάντο Μάτζικ δεν ήταν στην αρχική τετράδα των υποψήφιων.\nΣε αυτή ήταν ο Μόντι Γουίλιαμς, ο οποίος συμφώνησε με το Φίνιξ και ο πρώην προπονητής των Κλίβελαντ Καβαλίερς, Τάιρον Λου.\nΟι συνομιλίες με τον τελευταίο απέτυχαν και έτσι οι Λέικερς προχώρησαν στην περίπτωση του 45χρονου Βόγκελ.\nΤην ίδια στιγμή, ένας άλλος υποψήφιος, ο οποίος, ωστόσο, έχασε από νωρίς την ευκαιρία να αναλάβει, ο Τζέισον Κιντ, θα προστεθεί στο επιτελείο του Βόγκελ, σύμφωνα με το ESPN.\nΟ νέος προπονητής των Λέικερς έκανε το όνομά του στην Ιντιάνα, όταν τη σεζόν 2013-2014 οδήγησε τους Πέισερς σε ρεκόρ 56-26 και έχασε την πρόκριση στους τελικούς του NBA στο έβδομο ματς από τους Μαϊάμι Χιτ του ΛεΜπρόν Τζέιμς.\nΟι πληροφορίες αναφέρουν ότι η ιδιοκτήτρια Τζίνι Μπας, ο general manager Ρομπ Πελίνκα και ο ειδικός σύμβουλος Κερτ Ράμπις ανέλαβαν και έφεραν εις πέρας της συμφωνία.\nΑπομένει η επίσημη ανακοίνωση, ωστόσο ήδη ξεκίνησαν οι.. ίντριγκες, αφού οι περισσότεροι αναζητούν την αντίδραση του ΛεΜπρόν Τζέιμς. Με δεδομένο πως η επιλογή του Λου έμοιαζε δική του, αφού είχαν συνεργαστεί και είχαν γίνει πρωταθλητές στο Κλίβελαντ.\nΤην ίδια στιγμή, η προσθήκη του Κιντ φαίνεται να αφορά (και) τον Τζέιμς, αφού οι δυο τους ήταν συμπαίκτες στην περίφημη redeem team, την ομάδα των ΗΠΑ που πήρε το χρυσό μετάλλιο στους Ολυμπιακούς Αγώνες του Πεκίνο.\nΠαράλληλα, ο Τζέιμς έχει χαρακτηρίσει τον Κιντ ως έναν από τους καλύτερους πόιντ γκαρντ που έχει παίξει μπάσκετμπολ.\nΛΕΜΠΡΟΝ ΤΖΕΙΜΣΤΖΕΙΣΟΝ ΚΙΝΤΛΟΣ ΑΝΤΖΕΛΕΣ ΛΕΙΚΕΡΣΦΡΑΝΚ ΒΟΓΚΕΛ\n« Μάνατζερ Οζίλ:«Μέχρι το 2021 ο Μεσούτ στην Άρσεναλ»\nΔιαβάστε σήμερα στο Sportime: «Όνειρο» »


AFW Strength MultiPower 3D Smith System | hugeia.gr\nAFW Strength MultiPower 3D Smith System\nΜε το MultiPower 3D, το νέο Σύστημα Smith της εταιρείας AFW Strength, θα έχετε μία ελεγχόμενη προπόνηση ελεύθερων βαρών σε σχεδόν απεριόριστο αριθμό ασκήσεων με μπάρα, χάρη στο πλήρως καθοδηγούμενο τρισδιάστατο σύστημα κίνησης.\nΔιαθέτει συμπληρωματικά και ένα μονόζυγο πολλαπλών λαβών για πλήρη εκγύμναση πλάτης, ώμων, δικεφάλων, αλλά και για τοποθέτηση ιμάντα δύναμης.\nΑυτή είναι η ασφαλέστερη Μηχανή Smith που έγινε ποτέ. Διαθέτει πατενταρισμένη τρισδιάστατη κίνηση σε κάθετη αλλά και οριζόντια κατεύθυνση, τη στιγμή που οι παραδοσιακές Μηχανές Smith κινούνται μόνο κάθετα.\nΕπειδή έτσι μπορούν να χρησιμοποιηθούν όλες οι φυσικές κινήσεις του σώματος, μπορείτε να εκτελέσετε όλες τις ασκήσεις ελεύθερων βαρών. Η οριζόντια κίνηση μπορεί επίσης να κλειδωθεί για τις πιο συμβατικές ασκήσεις.\nΣυνοπτικάΠατενταρισμένη τρισδιάστατη κίνηση\nΣχεδόν απεριόριστη σειρά ασκήσεων με ελεύθερα βάρη\nΒαρέως τύπου, επαγγελματική κατασκευή\nΕργονομική σχεδίαση με ασφαλές και εύχρηστο σύστημα προσαρμογήςΤεχνικά Χαρακτηριστικά\n200 kgΜέγιστο βάρος χρήστη 150 kg\n2.597,80 € 0,00 €


ΕΝΟΡΙΟΝ: Η ευτυχία βρίσκεται μόνο σε μια ερώτηση\nΠιο συγκεκριμένα, οι άνθρωποι που σε αυτήν την ερώτηση προτίμησαν τον χρόνο δείχνουν να είναι πιο ευτυχισμένοι, ασχέτως του πόσο χρόνο ή χρήμα έχουν στην πραγματικότητα.\nΔίνουν περισσότερη προσοχή στα «θέλω» τους από ό,τι στα «πρέπει» και προτιμούν να περνούν χρόνο με τα αγαπημένα τους πρόσωπα απ' ότι μόνοι τους. Επιπλέον, τα περισσότερα από αυτά ήταν μεγαλύτερα σε ηλικία, έχουν οικογένεια και παιδιά γεγονός που επηρεάζει αρκετά την προτίμηση τους στο χρόνο.\nΑξίζει να αναφερθεί πως τα άτομα που επέλεξαν το χρόνο ήταν πολύ λιγότερα από αυτά που διάλεξαν το χρήμα. Από τα 4.000 άτομα μου συμμετείχαν στην έρευνα μόλις το 1/3 επέλεξε το χρόνο, ενώ οι υπόλοιποι προτίμησαν το χρήμα. Αφού οι ερευνητές έκαναν αυτή την απλή ερώτηση, συσχέτισαν τις απαντήσεις με διάφορες παραμέτρους υγείας, ευτυχίας και ευεξίας και κατόπιν κι άλλων συνεντεύξεων κατέληξαν σε αυτό το συμπέρασμα, επιβεβαιώνοντας παλαιότερες έρευνες. Οι δραστηριότητες και οι εμπειρίες που μπορεί να βιώσει κάποιος χάρη στο χρόνο μπορούν να εξασφαλίσουν περισσότερες στιγμές ευτυχίας απ' ότι τα υλικά αγαθά που μπορεί να αποκτήσει κάποιος με τα χρήματα.


Ενοικιάσεις σκαφών στη Σχοινούσα | BednBlue\nΝοικιάστε το ιδανικό σκάφος για εσάς στη Σχοινούσα!\nH ενοικίαση σκάφους είναι ο ιδανικός τρόπος να εξερευνήσετε τη Σχοινούσα, το νησί των πειρατών. Ένα ήρεμο νησί, φημισμένο για τα μαγευτικά του τοπία και τις καταγάλανες ακτές του, τις οποίες μπορείτε να εξερευνήσετε με το σκάφος αναψυχής της επιλογής σας. Στη Σχοινούσα υπάρχει μια βολική μαρίνα στην οποία θα βρείτε με ευκολία το ιδανικό καταμαράν, ιστιοπλοϊκό ή μηχανοκίνητο σκάφος για εσάς. Μπορείτε να επικοινωνήσετε απευθείας με τους ιδιοκτήτες σκαφών ή να αφήσετε έναν ταξιδιωτικό σύμβουλο να βρει και να σας προτείνει τα ιδανικά σκάφη για το ταξίδι σας.\nΣας δίνεται η δυνατότητα να κλείσετε κάποιο ιστιοπλοϊκό σκάφος με καπετάνιο ή χωρίς, σε περίπτωση που διαθέτετε δίπλωμα, και να πραγματοποιήσετε μία μονοήμερη κρουαζιέρα για να εξερευνήσετε τη μοναδική ακτογραμμή του νησιού αλλά και να επισκεφτείτε κάποια γειτονικά νησιά όπως η Αμοργός, η Ιός και η Σαντορίνη. Η Σχοινούσα είναι ο ιδανικός προορισμός για να οργανώσετε και να πραγματοποιήσετε ένα πάρτι ή ακόμα και το μπάτσελορ σας σε κάποιο γιοτ ή καταμαράν της επιλογής σας. Αν πάλι διαθέτετε περιορισμένο χρόνο και επιθυμείτε να επισκεφτείτε περισσότερα μέρη, ο ιδανικός τύπος σκαφών είναι τα μηχανοκίνητα σκάφη καθώς μπορείτε να πραγματοποιήσετε αυθημερόν κρουαζιέρες με άνεση και ταχύτητα σε περισσότερους προορισμούς όπως τη Νάξο, την Πάρο και τη Μύκονο.\nΣκάφη στη Σχοινούσα\nΗ Σχοινούσα βρίσκεται στο νησιωτικό σύμπλεγμα των Κυκλάδων, στη σκιά της Νάξου. Ένα ήσυχο νησί που χαρακτηρίζεται από το πεδινό του έδαφος, με χαμηλούς πράσινους λόφους και μικρές πεδιάδες ανάμεσα τους, αλλά και μια πληθώρα από μαγευτικές αμμώδεις παραλίες κάτω από τον θερμό Κυκλαδίτικο ήλιο. Η Σχοινούσα είναι ένα λιγότερο δημοφιλές νησί, το οποίο όμως τα τελευταία χρόνια δέχεται όλο και περισσότερους επισκέπτες που την επιλέγουν για να βιώσουν γαλήνιες διακοπές μακριά από το θόρυβο και την πολυκοσμία των άλλων νησιών.\nΚατά τη διάρκεια των διακοπών σας μπορείτε να επισκεφθείτε τη Χώρα ή αλλιώς Σχοινούσα, η οποία απέχει μόλις 1 χλμ. από τη μαρίνα Μερσίνη. Εκεί θα ανακαλύψετε το Λαογραφικό Μουσείο Σχοινούσας που αποτελεί μια συλλογή αντικειμένων από την καθημερινή ζωή των κατοίκων, καθώς και παραδοσιακές στολές του τόπου. Αξίζει επίσης μια επίσκεψη στην εκκλησία της Παναγίας της Ακαθής, χτισμένη με παραδοσιακή κυκλαδίτικη αρχιτεκτονική ενώ φημίζεται για την εικόνα της Παναγίας, στην οποία, αντί ο Χριστός να κάθεται στην αγκαλιά της, στέκεται όρθιος στο πλευρό της.\nΣύμφωνα με την παράδοση, η Σχοινούσα χρωστά το όνομά της στο θαμνώδες φυτό, σχίνο, που ευδοκιμεί σε όλο το νησί. Κατοικείται από τα αρχαία χρόνια, αλλά σε διάφορες ιστορικές χρονικές περιόδους εγκαταλείφθηκε από τους κατοίκους του, λόγω των συχνών πειρατικών επιδρομών.\nΣημαντικό σημείο αναφοράς αποτελεί η κατάκτηση του νησιού από τους βενετούς κατά το Μεσαίωνα, όπου σώζεται το Μεσαιωνικού Κάστρο χτισμένο στη Χώρα με πανοραμική θέα στο Αιγαίο. Το Κάστρο χρησιμοποιήθηκε αποκλειστικά για την προστασία του πληθυσμού από πειρατές.\nΗ Σχοινούσα, ανεξάρτητα από τη μικρή της έκταση, διαθέτει συνολικά 13 ξεχωριστές παραλίες, η μία πιο όμορφη από την άλλη. Η Μερσίνη, με χρυσή αμμουδιά και αρμυρίκια, βρίσκεται βολικά δίπλα στο λιμάνι, ο Γερολιμνιώνας, ήσυχη με βαθιά και γαλαζοπράσινα νερά, βρίσκεται στο βορειοδυτικό άκρο του νησιού, αλλά και η Ψιλή Άμμος, με τιρκουάζ νερά και χαρακτηριστικούς αμμόλοφους, βρίσκεται στο ανατολικό άκρο του νησιού, είναι μόλις τρεις από τις πολλές επιλογές που έχετε. Οι γαλήνιες παραλίες της Σχοινούσας αποτελούν τον ιδανικό προορισμό για μονοήμερη κρουαζιέρα με ιστιοπλοϊκό σκάφος ή καταμαράν της επιλογής σας. Εναλλακτικά, με την ενοικίαση σκάφους, έχετε την πολυτέλεια να οργανώσετε ένα τριήμερο ή εβδομαδιαίο ταξίδι σε κάποιο κοντινό νησί όπως είναι η Ιός, η Ηρακλειά, τα Κουφονήσια και η Αμοργός. Τέλος, εάν έχετε σκοπό να ξεκινήσετε το ταξίδι σας από τη Νάξο για να καταλήξετε στη Σχοινούσα, έχετε την άνεση να κλείσετε το ιδανικό σκάφος αναψυχής της επιλογής σας απευθείας από τη Νάξο.\nΚάθε χρόνο διοργανώνονται πολιτιστικές και παραδοσιακές εκδηλώσεις με χορό, τραγούδι και άφθονο φαγητό. Αν έχετε την τύχη να παρευρεθείτε σε μια από αυτές, θα δοκιμάσετε παραδοσιακά πιάτα του νησιού όπως κοκκινιστό κατσικάκι, αρνάκι με λαχανικά, σκορπίνα με μακαρόνια, αμπελοφάσουλα και προπάντων την περίφημη ντόπια φάβα. Όσον αφορά τα γλυκά, θα δοκιμάσετε τα ξεροτήγανα, παστέλι και μελιτίνια. Κατά τη διάρκεια του ταξιδιού σας, μην ξεχάσετε να προμηθευτείτε με ντόπιο ρακόμελο, ξινομυζήθρα, λαδοτύρι και κοπανιστή από κατσικίσιο γάλα.\nΗ Σχοινούσα διαθέτει μια από τις πιο γραφικές Μαρίνες των μικρών Κυκλάδων στην οποία μπορείτε να αγκυροβολήσετε το σκάφος της επιλογής σας με άνεση, πολυτέλεια και ασφάλεια.\nΜαρίνα Μερσίνη: αποτελεί μια μαγευτική μαρίνα δίπλα ακριβώς από το λιμάνι και μπορεί να φιλοξενήσει σκάφη μήκους έως 60 μέτρα και βάθους έως 6 μέτρα. Σε απόσταση λίγων μέτρων θα βρείτε όλες τις άμεσες ανέσεις όπως ξενοδοχεία, σούπερ μάρκετ, εστιατόρια και καφέ-μπαρ. Τέλος, σε απόσταση 40 χλμ. βρίσκεται το επιβατικό λιμάνι της Νάξου, το οποίο απέχει 4 χλμ. από το αεροδρόμιο του νησιού.


Φιλαρέτη Κομνηνού: «Ο πατέρας μου δεν ήρθε ποτέ σε παράσταση μου» – news.makedonias.gr\nΘα έλεγε κανείς πως γεννήθηκε έτοιμη. «Ο Ντίνος Χριστιανόπουλος είχε πει “Υπάρχουν άνθρωποι δέντρα και άνθρωποι πουλιά”. Φαίνεται ότι ανήκω στους δεύτερους. Ο πατέρας μου ήταν στρατιωτικός και συνεχώς μετακινούμασταν οικογενειακώς λόγω των μεταθέσεων του.\nΗ Φιλαρέτη Κομνηνού από παιδί είχε…Πηγή\nPrevious Post: Συναγερμός στη Γουατεμάλα: Ταυτόχρονη ενεργοποίηση τριών ηφαιστείων\nNext Post: Σαν σήμερα: Η 21η Φεβρουαρίου στην ιστορία


Απρίλιος 2019 – energinews.gr\nΠέντε ομάδες συνταξιούχων μπορούν να διεκδικήσουν αναδρομικά 0 Error happened.\nΈφυγε από τη ζωή ο Τάκης Μόσχος, μετά από 3 μήνες νοσηλείας στη ΜΕΘ 0 Error happened.\nΤα αουτσάιντερ της διοργάνωσης μάχονται στον πρώτο ημιτελικό… 0 Error happened.\nΗ τραγωδία σημειώθηκε στα ΤΕΠ του Πανεπιστημιακού Νοσοκομείου Πατρών 0 Error happened.\nΕυτυχώς εντοπίστηκε σύντομα και συνελήφθη από τους αστυνομικούς 0 Error happened.\nΟ Σύλλογος Φίλων Θεάτρου Ιεράπετρας ενδιαφέρεται να ανεβάσει το εμβληματικό έργο του μεγάλου μας στοχαστή Νίκου Καζαντζάκη, «ΑΛΕΞΗΣ ΖΟΡΜΠΑΣ» σε σκηνοθεσία Νίκου Βερλέκη. 0 Error happened.\nΜε αναστάσιμη λαμπρότητα, ιδιαίτερη μεγαλοπρέπεια και πάνδημη συμμετοχή πανηγύρισε τη Δευτέρα 29 Απριλίου ο Ιερός Μητροπολιτικός Ναός Αγίου Γεωργίου, πολιούχου και προστάτου της πόλεως της Ιεράπετρας. 0 Error happened.\nΜε αίμα βάφτηκε η άσφαλτος ανήμερα της Κυριακής του Πάσχα. Σύμφωνα με τις πληροφορίες νεκρός ανασύρθηκε από τα συντρίμμια ΙΧ αυτοκίνητου ένας 63χρονος άνδρας στον επαρχιακό δρόμο Μοιρών Καστελίου. 0 …\nΤους επόμενους υποψήφιους με τον συνδυασμό «Ενωμένη Ιεράπετρα» ανακοινώνει η επικεφαλής και υποψήφια Δήμαρχος Ιεράπετρας, Ελένη Βλάσση 0 Error happened.\nΕΥΧΕΣ ΓΙΑ ΤΟ ΠΑΣΧΑ 0 Error happened.\nΟ Ψαραντώνης αποκάλυψε για τι χτυπάει τη λύρα του 0 Error happened.\nΣυνελήφθη 50χρονος στο Ρέθυμνο 0 Error happened.\nΣε κρίσιμη κατάσταση εξακολουθεί να νοσηλεύεται στο «Σπηλιοπούλειο» ο ηθοποιός Κώστας Ευριπιώτης. 0 Error happened.\nΚορυφώνεται το Θείο Δράμα σε όλους τους Ιερούς Ναούς της χώρας σήμερα Μεγάλη Παρασκευή – Εντυπωσιάζουν οι επιτάφιοι της Κρήτης! 0 Error happened.\nΠιθανολογείται ότι επρόκειτο για χρήστη ουσιών 0 Error happened.\nΙδρύθηκε το Ελληνικό Μεσογειακό Πανεπιστήμιο 0 Error happened.\nΥιοθεσία – Αναδοχή: Όλες οι αλλαγές, με βάση το Νόμο 4538/2018 0 Error happened.\nΒαριά ποινή για τον 35χρονο Κρητικό που κακοποιούσε σεξουαλικά την κόρη του 0 Error happened.\nΣτη δημοσιότητα τα στοιχεία του 59χρονου που κατηγορείται για ασέλγεια σε βάρους του ανιψιού του 0 Error happened.\nΟ ΜΗΧΑΝΙΣΜΟΣ ΠΟΥ ΕΝΩΝΕΙ ΟΛΟΥΣ ΤΟΥΣ ΕΛΛΗΝΕΣ – ΕΛΕΝΗ ΝΙΑΡΧΟΥ 0 Error happened.\nΣυνελήφθη 29χρονος που είχε βάλει στο “μάτι” μηχανή 0 Error happened.\nSerial killer: Χαρακτηρίζεται όποιος τελεί τρεις ή περισσότερες ανθρωποκτονίες σε ξεχωριστούς τόπους τέλεσης. 0 Error happened.\nΟ Πολωνός παραμένει αγνοούμενος- Εξαντλήθηκαν όλα τα περιθώρια ερευνών από τις αρχές 0 Error happened.\nΜετά την ζωοκλοπή στην Ιεράπετρα και νέο περιστατικό αυτήν την φορά στο νομό Ηρακλείου. 0 Error happened.\nΟ … Παντέλο είχε κερδίσει δικαίως τον τίτλο τον πιο… κουλ παίκτη 0 Error happened.\nΟΙ ΕΛΛΗΝΕΣ ΚΑΙ ΟΙ “ΑΛΛΟΙ” – ΕΥΡΩΕΚΛΟΓΕΣ 2019 0 Error happened.\nΟ Αχμέτ Κουράλ καταδικάστηκε για κακοποίηση εις βάρος της Σιλά 0 Error happened.\nΕπιπλέον χρηματοδότηση 80 εκατ. € για τη Βιολογική Γεωργία 0 Error happened.\nΠρόσθετοι πόροι 12.500.000 εκ. ευρώ διατίθενται από το ΕΠ «ΚΡΗΤΗ» 2014-2020, για τριετή παράταση της λειτουργίας Κοινωνικών Δομών της Περιφέρειας Κρήτης. 0 Error happened.\nΩς αποζημίωση για προσβολή προσωπικότητας 0 Error happened.\nΓιατί σκαρφίστηκε αυτή την ιστορία η 12χρονη από την Πεύκη; 0 Error happened.\nΒρήκε τραγικό θάνατο ο Μάριος – Είχε ανεβάσει φωτογραφία στο Instagram πριν σκοτωθεί 0 Error happened.\nΗ γνωστή παρουσιάστρια αναζητείται από την αστυνομία 0 Error happened.\nΑλαλούμ με την καταληκτήρια ημερομηνία ενεργοποιήσεων και μεταβιβάσεων 0 Error happened.\nΣτην κατοχή 49χρονου βρέθηκαν και κατασχέθηκαν πιστόλι, κυνηγετικό όπλο, γεμιστήρας και φυσίγγια 0 Error happened.\nΣτο κατάστημά του, αλλά και στο σπίτι του έκρυβε ποσότητα ναρκωτικών 36χρονος άνδρας στο Ηράκλειο 0 Error happened.\nΗ κυβέρνηση υποστηρίζει πως πίσω από τη σφαγή κρύβεται ισλαμική οργάνωση 0 Error happened.\n22 Απριλίου 2019 22 Απριλίου 2019 - by energinews (admin)\nΟ ρόλος των παράνομων εισαγωγών και ελληνοποιήσεων ζώων από τα Βαλκάνια 0 Error happened.\nΕλεύθερος υπό όρους ο 75χρονος που φέρεται να ασέλγησε σε 6χρονη – Δήλωσε «αθώος» στον Ανακριτή 0 Error happened.\nΣτα χέρια της αστυνομίας ένας 65χρονος – Ταυτοποιήθηκαν 3 ηγετικά μέλη 0 Error happened.\nΜε χειροπέδες κατέληξαν 3 άνδρες στο αεροδρόμιο «Νίκος Καζαντζάκης» 0 Error happened.\nΠόσα είναι τα θύματα του 35χρονου που έχει σοκάρει την Κύπρο; 0 Error happened.\nΜε τι καιρό θα κυλήσει η Μεγάλη Εβδομάδα 0 Error happened.\nΣτα μαύρα ντύθηκε η οικογένεια της 22χρονης της λίγο πριν το Πάσχα 0 Error happened.\nΑπέλυσαν αμέσως εργαζόμενο στην καθαριότητα και εργατοτεχνίτη γιατί είχαν προσκομίσει πλαστά απολυτήρια δημοτικού 1 Error happened.\nΟ άντρας τραυματίστηκε πέφτοντας σε χαράδρα 0 Error happened.\nΣτην αρμόδια Επιτροπή της Βουλής συζητείται σήμερα η σύμβαση παραχώρησης του αεροδρομίου 0 Error happened.\nΧλωρίνη ήπιε ο 21χρονος Ροδίτης κατηγορούμενος για το βιασμό και τη δολοφονία της Ελένης Τοπαλούδη 0 Error happened.\nΣοκάρει η υπόθεση ασέλγειας με θύμα ένα ανυποψίαστο παιδί 0 Error happened.\nΆμεσα ενημερώθηκαν οι αρχές 0 Error happened.\nΚαι ο Αλέξης Γεωργούλης υποψήφιος στις ευρωεκλογές 0 Error happened.\nΜοναδικές στιγμές στο Λευκό Πύργο για την κατάκτηση του πρωταθλήματος… 0 Error happened.\nΤον Απρίλιο και τον Ιούνιο τα γενέθλια της Βασίλισσας Ελισάβετ 0 Error happened.\nΕίμαστε τυχεροί που ζούμε σ’ αυτόν τον προικισμένο τόπο 0 Error happened.\nΤέλος μετά από χρόνια συνεργασίας με τον ΑΝΤ1 0 Error happened.\nΤη Μεγάλη Δευτέρα το εσπέρας τελείται ο όρθρος της Μεγάλης Τρίτης (Ακολουθία του Νυμφίου). 0 Error happened.\nΕπιστροφή πινακίδων και αδειών οδήγησης και κυκλοφορίας, ενόψει των εορτών του Πάσχα 0 Error happened.\nΑπό τον τέταρτο όροφο πολυκατοικίας έπεσε έφηβος με αποτέλεσμα να βρει τραγικό θάνατο 0 Error happened.\n21 Απριλίου 2019 - by energinews (admin)\nΤην ίδια ώρα που οι πολίτες έχουν πάθει… σοκ από αυτή την αναπάντεχη αύξηση 0 Error happened.\n6 εκρήξεις σε εκκλησίες και ξενοδοχεία – Σήμερα γιόρταζαν το Πάσχα των καθολικών 0 Error happened.\n5.000 άνεργοι θα επανενταχθούν σταδιακά στην αγορά εργασίας 0 Error happened.\nΣυγκεκριμένες κατηγορίες συνταξιούχων πρόκειται να ευνοηθούν 0 Error happened.\nΠως θα υπολογίσετε τα πρόστιμα; 0 Error happened.\nΝεκρός βρέθηκε ο ένας εκ των 4 περιπατητών που είχαν πάει για πεζοπορία στο Ξυλόκαστρο Κορινθίας 0 Error happened.\nΑντί για ενισχύσεις, μοιράζονται… πρόστιμα στους πυρόπληκτους για τα αυθαίρετα – Πρόστιμα πάνω από 400.000 ευρώ! 0 Error happened.\nΟριστικό τέλος στα πλαστικά μέσα στην επόμενη διετία 0 Error happened.\nΟ «Ορέστης» ομολόγησε πως σκότωσε και την 6χρονη κόρη της Sierra – Φόβοι και για άλλα πτώματα 0 Error happened.\nΣήμερα της είπαν το τελευταίο αντίο… 0 Error happened.\nΣτροφή σε λύσεις βιομάζας για τους Κρητικούς 0 Error happened.\nΜπροστά σε ένα δυσάρεστο θέαμα βρέθηκαν οι περαστικοί 0 Error happened.\n«Αποφεύγουμε κρέας ασφράγιστο και εκτός ψυγείου», λέει ο Σύνδεσμος Κρεοπωλών 0 Error happened.\nΑπαντήσεις Ελένη Νιάρχου 0 Error happened.\nΗ Σπυριδούλα με 27 βαθμούς έναντι 23 της Εύας κατάφερε να γυρίσει πίσω στο σπίτι! 0 Error happened.\nΣυνελήφθησαν τέσσερα άτομα στο Ηράκλειο 0 Error happened.


Κατασκευή ιστοσελίδων:Τρόποι για να χτίσετε ένα αποτελεσματικό website - WEBONE\nΚατασκευή ιστοσελίδων:Τρόποι για να χτίσετε ένα αποτελεσματικό website\nΗ κατασκευή ενός δικτυακού τόπου που δημιουργεί συνεχώς αυξημένη επισκεψιμότητα, εμπορεύεται σωστά τα προϊόντα σας, και προωθεί το εμπορικό σήμα σας (brand name) δεν είναι εύκολο κατόρθωμα. Για να αυξηθούν τα ποσοστά μετατροπής και να μεγαλώσει η επισκεψιμότητα, θα πρέπει κα καταθέσετε την καρδιά και την ψυχή σας στην κατασκευή της ιστοσελίδα σας η οποία μπορεί να γίνει με τους ακόλουθους 7 τρόπους:\n1) Μην κάνετε τους επισκέπτες να ψάχνουν και να μαντεύουν\nΗ αρχική σελίδα σας μπορεί να είναι μια θεαματική οπτική πανδαισία για τα μάτια, με κορυφαία ποιότητα εικόνας και μοναδικές γραμματοσειρές δημιουργώντας μια εντυπωσιακή εμφάνιση. Ωστόσο, εάν η σελίδα προορισμού δεν λέει στους ανθρώπους τι πουλάτε, τότε δεν παίζει κανένα ρόλο πόσο εκπληκτική είναι.\nΌταν οι άνθρωποι προσγειωθούν στην αρχική σελίδα σας, θα πρέπει να δούν ξεκάθαρα την εικόνα της μάρκας ή το λογότυπό σας, και θα πρέπει να έχουν μια σαφή, διακριτή ιδέα για το τι είναι αυτό που πουλάτε.\nΣυμπυκνώστε το επίκεντρο της δραστηριότητάς σας σε μία μικρή, γενική φράση, όπως: «. Ρούχα για τους απαιτητικούς που αγαπάνε τα κατοικίδια ζώα» «Η βιολογική φροντίδα του χλοοτάπητα από τους ανθρώπους που αγαπούν τη γη». Βεβαιωθείτε ότι αυτή η φράση είναι εμφανής σε κάθε ιστοσελίδα.\n2) Σεβαστείτε το χρόνο των πελατών σας\nΟι καταναλωτές που ήδη γνωρίζουν και αγαπούν τα προϊόντα σας μπορεί να μην τους πειράζει να περιμένουν για να φορτώσει η ιστοσελίδα σας στις συσκευές τους. Αλλά για τους νέους επισκέπτες δεν θα είναι και τόσο επιεικής μαζί σας και θα χάσουν το ενδιαφέρον τους αν δεν φορτώσει η ιστοσελίδας σας αμέσως.\nΣχεδόν οι μισοί από όλους τους καταναλωτές αναμένουν την ιστοσελίδα σας για να φορτώσει μέσα σε λίγα δευτερόλεπτα.\nΟι χρήστες κινητών τηλεφώνων θα περιμένουν λίγο περισσότερο, κατά μέσο όρο, αλλά οι περισσότεροι δεν θα περιμένουν περισσότερο από 10 δευτερόλεπτα. Βελτιστοποιήσετε το site σας για όλες τις συσκευές, (responsive design) έτσι ώστε οι σελίδες να φορτώσουν καθαρά και γρήγορα και δεν έχει σημασία ποια πλατφόρμα ο καταναλωτής χρησιμοποιεί.\n3) Διαφωτίστε τους καταναλωτές με το κατάλληλο περιεχόμενο για τα προϊόντα σας\nΕίτε έχετε ένα μικρό αριθμό προϊόντων ή υπηρεσιών που διαθέτετε στην αρχική σελίδα σας, ή έχετε ξεχωριστές σελίδες για τα προϊόντα σας που κατηγοριοποιούνται, θα πρέπει να παρέχετε ακριβείς, λεπτομερείς περιγραφές για το τι είναι αυτό που προσφέρετε.\nΟρισμένοι καταναλωτές θέλουν να γνωρίζουν όλες τις λεπτομέρειες σχετικά με τα προϊόντα ή τις υπηρεσίες προτού το αγοράσουν. Παρέχετε ένα πλήρες εύρος των πληροφοριών για ό, τι πουλάτε. Αν πουλάτε χαλιά δαπέδου, για παράδειγμα, να δώσετε τις ακριβείς διαστάσεις, τη χώρα προέλευσης, τις μεθόδους καθαρισμού, καθώς και τα υλικά που χρησιμοποιούνται.\nΕίναι πολύ σημαντικό και θα πρέπει να έχετε ακριβείς ετικέτες σε κάθε εικόνα, όπως επίσης πολύ σημαντική είναι η ποιότητα των εικόνων για τα προϊόντα που προσφέρετε. Εάν παρέχετε μια υπηρεσία, η ιστοσελίδα σας θα πρέπει να έχει υψηλής ποιότητας πλάνα από εσάς ή το προσωπικό σας που εκτελεί την υπηρεσία. Τουλάχιστον, θα πρέπει να προμηθευτείτε τις πιο εξαιρετικές εικόνες οι οποίες θα ενισχύσουν αυτό που παρέχετε και είναι η υπόδειξη στους καταναλωτές για την ποιότητα που μπορούν να περιμένουν από εσάς.\n4) Δημιουργήστε ένα όραμα και μία μοναδική ιστορία μέσα από τις σελίδες σας\nΜπορεί να υπάρχει ένα μικρό υποσύνολο των καταναλωτών που δεν νοιάζονται ποιος είσαι ή πώς η εταιρεία σας έφτασε εκεί που είναι σήμερα. Πολλοί καταναλωτές όμως είναι πολύ περίεργοι, και θέλουν να δουν και να κατανοήσουν τα άτομα με τα οποία θα συνεργαστού και τα προσόντα τους.\nΓενικές οι ιστοσελίδες οι οποίες είναι χωρίς προσωπικότητα κάνει τους αγοραστές να είναι επιφυλακτικοί. «Υπάρχει μια πραγματική ομάδα ανθρώπων πίσω από αυτό το δικτυακό τόπο ή είναι μια απάτη;» Όταν θα παρέχετε μια συνοπτική, εμπνευσμένη ιστορία της επιχείρησής σας, για παράδειγμα από το ταπεινό ξεκίνημα της έως την τρέχουσα θέση σας, ο καταναλωτής αισθάνεται πιο άνετα για να αγοράσει από εσάς.\nΜην αμελήσετε το όραμα της περιοχής σας ή τη σελίδα «δήλωσης αποστολής»\n5) Να παρέχετε διάφορους τρόπους για την αύξηση του συντελεστή μετατροπής\nΑν πωλείται τα προϊόντα ή τις υπηρεσίες σας σε μία ή δύο χώρες, είναι εντάξει να έχετε περιορισμένες επιλογές στο ηλεκτρονικό εμπορίο. Αν θέλετε όμως να απευθυνθείται σε παγκόσμιο επίπεδο από το οποίο να αποκτήσετε πελάτες, θα πρέπει να παρέχετε επιλογές για την αγορά και την παράδοση των προϊόντων σας.\nΘα πρέπει να κάνετε μία έρευνα για τις επιλογές που έχετε στις διάφορες πλατφόρμες πληρωμής και μεταφορικών, έτσι ώστε οι πελάτες σας να είναι ικανοποιημένοι από τη στιγμή που παραγγέλνουν τα προϊόντα έως την στιγμή που αυτά παραδίδονται. Πρέπει να είναι εύκολο, γρήγορο, και βολικό για όλους τους καταναλωτές να παραγγείλουν από το site σας.\nΟι σελίδες μετατροπής σας θα πρέπει να αναφέρουν επίσης με σαφήνεια και ακρίβεια την πολιτική επιστροφής σας. Όταν οι καταναλωτές γνωρίζουν ακριβώς ποιες είναι οι επιλογές τους όταν είναι δυσαρεστημένοι, τότε αισθάνονται πιο σίγουροι για την παραγγελία τους.\n6) Να θυμάστε: τοποθεσία, τοποθεσία, τοποθεσία\nΕίναι εκπληκτικό το πώς πολλές επιχειρηματικές ιστοσελίδες προσφέρουν εξαιρετικά περιορισμένα στοιχεία επικοινωνίας. Η παροχή λιγοστών πληροφοριών σχετικά με την έδρα της επιχείρησής σας μπορεί να φαίνεται μίνιμαλ, αλλά κάνει πολλούς καταναλωτές να αισθάνονται άβολα.\nΣτο κάτω μέρος κάθε ιστοσελίδας, θα πρέπει να παρέχετε την τοποθεσία της εταιρείας σας και στοιχεία επικοινωνίας, ή ένα σύνδεσμο προς μια σελίδα που προσφέρει αυτά τα δεδομένα. Ακόμα και αν ένας καταναλωτής είναι 1.000 χιλιόμετρα μακριά από εσάς, θέλει να γνωρίζει ακριβώς πού βρίσκεστε στον κόσμο.\nΟι κορυφαίες εμπορικής επιχειρήσεις, παρέχουν ακριβείς χάρτες και οδηγίες για τις θέσεις τους, μαζί με τους αριθμούς τηλεφώνου και διευθύνσεις ηλεκτρονικού ταχυδρομείου. Οι άνθρωποι είναι πιο πιθανό να επισκεφθούν το κατάστημά σας όταν ξέρουν ακριβώς πώς να πάνε εκεί.\n7) Πάντα να κοιτάτε μπροστά και να κάνετε τις απαραίτητες αλλαγές\nΗ σημερινή τάση είναι ότι η τοποθέτηση των εικόνων πλήρους καμβά στις κεντρικές σελίδες των δικτυακών τόπων. Η παρουσίαση αυτή είναι ελκυστική και φαίνεται κομψή και μοντέρνα. Σε 6 μήνες, μπορεί να θεωρηθεί παρωχημένη από τα web standards.\nΜείνετε ενημερωμένοι για τις νέες τάσεις για την κατασκευή ιστοσελίδων και ποτέ μην επαναπαύεστε με την παρουσία σας στο web. Η ιστοσελίδα σας θα είναι αποτελεσματική όταν είναι ευέλικτη, βελτιστοποιημένη και σχετική πάντοτε με τις εκάστοτε ανάγκες των πελατών σας.\nΚατασκευή ιστοσελίδων: Καθορισμός στρατηγικής (τι πρέπει να κάνετε)\n08Ιούν Ιούνιος 8, 2010\nΑνασχεδιασμός website με ταυτόχρονη ανάπτυξη μιας στρατηγικής στο internet... δείτε περισσότερα\n15Φεβ Φεβρουάριος 15, 2016\nΜύθοι και αλήθειες για την κατασκευή ιστοσελίδων\nΈχουμε όλοι αντιληφθεί ότι στη σημερινή εποχή της πληροφορίας... δείτε περισσότερα


Κορονοϊός: 2.831 νέα κρούσματα σήμερα, 20 στη Μεσσηνία - Kalamata Times\nΟ ΕΟΔΥ ανακοίνωσε σήμερα, Κυριακή (19/12), 2.831 νέα κρούσματα κορωνοϊού\nΤα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 2.831 , εκ των οποίων 11 εντοπίστηκαν κατόπιν ελέγχων στις πύλες εισόδου της χώρας.\nΟ συνολικός αριθμός των κρουσμάτων ανέρχεται σε 1.034.070 (ημερήσια μεταβολή +0.3%), εκ των οποίων 50.5% άνδρες.\nΜε βάση τα επιβεβαιωμένα κρούσματα των τελευταίων 7 ημερών, 200 θεωρούνται σχετιζόμενα με ταξίδι από το εξωτερικό και 3.071 είναι σχετιζόμενα με ήδη γνωστό κρούσμα.\nΑπό την αρχή της πανδημίας έχουν εξέλθει από τις ΜΕΘ 3.666 ασθενείς. Οι εισαγωγές νέων ασθενών Covid-19 στα νοσοκομεία της επικράτειας είναι 359 (ημερήσια μεταβολή +8.13%).\nΟ μέσος όρος εισαγωγών του επταημέρου είναι 346 ασθενείς. Η διάμεση ηλικία των κρουσμάτων είναι 38 έτη (εύρος 0.2 έως 106 έτη), ενώ η διάμεση ηλικία των θανόντων είναι 78 έτη (εύρος 0.2 έως 106 έτη).


DanDan is officially open ! – Dan Dan Jewels & more\nDanDan is officially open !\nΝαι, είμαι πολύ χαρούμενη. Ένα όνειρο ζωής έγινε πραγματικότητα!\nΆξιζε και με το παραπάνω μάλιστα. Διότι όταν κάνεις δύο βήματα πίσω και βλέπεις από απόσταση το αποτέλεσμα, το σώμα σου, η ψυχή σου, η καρδιά σου, ποτίζει με ενθουσιασμό, χαρά και ευτυχία ταυτόχρονα.\nΚαλά οι ψύλλοι στα αφτιά μου είχαν μπεί απο νωρίς. Δεν καθόμουν ήσυχη. Ήμουν σε μια διαρκή αναταραχή για το τι θα κάνω (εργασιακά τουλάχιστον) σε αυτή τη ζωή. Που θα είμαι, πώς θα είμαι, με τι θα είμαι κλπ. Πως θα είμαι με το σπίτι μου και την οικογένεια μου.\nΤο βασικό ερώτημα ήταν με ποιο τρόπο θα μπορώ να βγάζω τα προς το ζην για μένα και την οικογένεια μου, αλλά ταυτόχρονα να μην ξυπνάω και σκέφτομαι το πως θα πάω σε κλασσικό γραφείο για δουλειά.\nΕίχα ήδη ξεκινήσει και κατασκεύαζα χειροποίητα κοσμήματα στο σπίτι, είχα κάνει την έρευνα μου, μάθαινα, πήγα σε σεμινάρια, κι όλα αυτά στην αρχή απλά για hobby. Δεν το σκεφτόμουν επαγγελματικά.\nΈλα όμως που όλο αυτό όσο πέρναγε ο καιρός με γέμιζε, μου δημιουργούσε ευχαρίστηση και ευτυχία! Μαζί με εμένα φυσικά και η κόρη μου και ο σύζηγος μου. Ήταν αθροιστικό το αποτέλεσμα.\nΧωρίς δεύτερη σκέψη, άρχισα να ψάχνω τις μεθόδους που χρειάζεται για να ξεκινήσω την κατασκευή χειροποίητων κοσμημάτων επαγγελματικά !!\nΑφού ολοκλήρωσα τα γραφειοκρατικά έναρξης επαγγέλματος, βρέθηκε ένας ωραιότατος χώρος στο κέντρο της Αθήνας.\nΣταδίου, στην στοά Ορφανίδου. Ότι πρέπει για το ξεκίνημα μου.\nΔια χειρός Μπαμπά, τοποθετήθηκαν ράφια, βιτρίνες, βάσεις και επιτέλους το κατάστημα είναι λοιπόν έτοιμο να σας υποδεχτεί.\nΒέβαια όσοι με γνωρίζετε οι περισσότεροι έχετε έρθει ήδη στο μαγαζί, γνωρίζετε και την ιστορία των κοσμημάτων DanDan.\nH Ιστοσελιδα μου\nΤο μαγαζί έχει ανοίξει πριν απο το καλοκαίρι (για όσους διαβάζουν τώρα αυτό το blog). Τώρα μπόρεσα και με την βοήθεια φίλων και ανοίξαμε και την ιστοσελίδα μας, dandan.gr\nΣτο dandan.gr θα προσπαθήσω να μοιράζομαι μαζί σας την καθημερινότητα μου, τις δημιουργίες μου, συμβουλές με ιδιαίτερα tips & tricks στο ντύσιμο σας, και πολλά πολλά μα πολλά άλλα.\nΣτην ιστοσελίδα θα λειτουργεί και ηλεκτρονικό κατάστημα για όσες φίλες ή φίλους επιθυμούν να κάνουν την αγορά τους απο απόσταση. Σύντομα θα υποστηρίζουμε και πληρωμές μέσω πιστωτικής/χρεωστικής κάρτας.\nΓια σήμερα με την ανακοίνωση της σελίδας έχουμε δύο πολύ ωραίες δημιουργίες μου. Θα προσθέτω καθημερινά στο ηλεκτρονικό κατάστημα όλα τα κοσμήματα που υπάρχουν στο μαγαζί, αλλά ειδικά για σήμερα μπορείτε να πάρετε ένα πολύ εντυπωσιακό ζευγάρι σκουλαρίκια με 10€ έκπτωση.\nΕπιχρυσωμενο μέταλλο με μαργαριτάρια σε μαύρο χρώμα. Σε χρυσό χρώμα, επιχρυσωμενο μέταλλο με ημιπολυτιμες πέτρες (αχάτης).\nΕπίσης θα δείτε ένα ωραιότατο κολιέ με μαργαριτάρι σε χρυσό, ροζ χρυσό, ασημί και μαύρο.\nΔείτε τα στο eshop μου\nΓια οποιαδήποτε απορία μπορείτε να επικοινωνήσετε μαζί μου είτε μέσω facebook , είτε στο κατάστημα Σταδίου 39, Στοά Ορφανίδου στο τηλέφωνο 212 1061 038\nΣτην αρχική σελίδα αλλά και εδώ θα βρείτε μια φόρμα εγγραφής στο newsletter μου. Δηλώστε το email σας, καθώς μέσω newsletter θα παίρνετε αμέσως ενημέρωση για τις νέες δημιουργίες, εκπτώσεις και προσφορές που θα έρθουν σύντομα.\nΕγγραφείτε σήμερα για να ενημερώνεστε όταν δημοσιεύω νέες δημιουργίες και προσφορές!\nΜην ανησυχείς, Δεν σπαμάρω το email σου!\nΝέα σχέδια σε βραχιόλια


Θέλουμε τουρισμό; Πρέπει να αλλάξουμε νοοτροπία πρώτα! - AboutKastoria.gr\nΘέλουμε τουρισμό; Πρέπει να αλλάξουμε νοοτροπία πρώτα!\n04/01/2020 04/01/2020 Χρυσούλα Κυρατζή 0 Σχόλια αυτοκίνητα, βολτα, δρομοι, καστορια, κίνηση, κυκλοφοριακό, μ αλεξανδρου, προβλημα\n4 Ιανουαρίου, η πρεμιέρα για τις τελευταίες ημέρες των γιορτών σε όλη την Ελλάδα. Και μάλιστα με αργία τη Δευτέρα, βολεύει εξαιρετικά για μία εξόρμηση.\nΑυτό σκέφτηκαν και εκατοντάδες άνθρωποι οι οποίοι επέλεξαν, μάλιστα, την Καστοριά για το τριήμερο των Φώτων! Ο καιρός φέτος είναι εκπληκτικός παρά το τσουχτερό κρύο. Δεν υπάρχει παγετός όμως κι έτσι δεν είχαμε ακυρώσεις λόγω χιονιού κλπ.\nΗ πληρότητα στα Ξενοδοχεία είναι μεγάλη μέχρι και τη Δευτέρα, ενώ τα καταστήματα εστίασης της παραλίας κυρίως, κάνουν χρυσές δουλειές. Ουρές και στα αξιοθέατα, με τη Σπηλιά του Δράκου να είναι το Νο 1 στις προτιμήσεις τους.\nΗ εικόνα το μεσημέρι του Σαββάτου στη Νότια παραλία τα λέει όλα:\nΗ Καστοριά κάνει στροφή. Οι περισσότεροι πλέον σκεφτόμαστε πως ο τουρισμός είναι η διέξοδος στο τεράστιο οικονομικό πρόβλημα που επικρατεί εδώ και χρόνια.\nΌλο και περισσότερα καταστήματα με τουριστικό χαρακτήρα ανοίγουν, ενώ οι κάτοικοι μιλάμε συνεχώς για ανάγκη κατασκευής σοβαρών τουριστικών υποδομών.\nΑρκεί όμως αυτό; Κάναμε μια βόλτα στη Μ. Αλεξάνδρου. Η εικόνα τα λέει όλα ξανά…\nΤα αυτοκίνητα που δημιουργούν το πρόβλημα είναι Καστοριανά. Κρύψαμε τις πινακίδες, φυσικά, αλλά είναι γεγονός.\nΜια μέρα που η πόλη βουλιάζει από τους επισκέπτες, που η κίνηση είναι πολύ πιο μεγάλη από αυτή που μπορεί να αντέξει το ισχύον κυκλοφοριακό σύστημα, που τα λεωφορεία πάνε κι έρχονται στην Σπηλιά του Δράκου από αυτό τον ανεκδιήγητο δρόμο που μάλιστα οδηγεί και στο Νοσοκομείο….το λιγότερο που έχουμε να κάνουμε είναι να ξεβολευτούμε.\nΝα σεβαστούμε την άγνοια των τουριστών για το σύστημά μας να σταματάμε όπου μας βολεύει ώστε να χαιρετήσουμε, να ψωνίσουμε, να ξεφορτώσουμε όποτε βολευόμαστε πρώτες ύλες, να χαζέψουμε, να, να, να….\nΟι παρακάτω εικόνες είναι σε μία μόνο διαδρομή πήγαινε έλα στη Μ. Αλεξάνδρου…\nΓιατί να μη βάλει αλάρμ ο κύριος εδώ με το αγροτικό;Να περπατάει από το πάρκινγκ της Νομαρχίας;\nΤι κι κλέβει λίγο από τον δρόμο; Πάρκαρε..\nΞεφορτώνουμε ξαρζαβατικά…2 αυτοκίνητα σε λίγα μέτρα απόσταση παρεμποδίζουν την κυκλοφορία…\nΗ απόλυτη στροφή. Εμφανίζεται ένα παρκαρισμένο αυτοκίνητο από το πουθενά, προκαλώντας τα αντανακλαστικά σου…Λίγα μέτρα πιο κάτω έχει πάρκινγκ αλλά γιατί να περπατάμε; Εδώ βολευόμαστε…\nΟ κύριος μπροστά με τα αλάρμ χαιρετούσε για πολλή ώρα γνωστούς από την καφετέρια…Περιμέναμε από πίσω του…Ε και; Δεν ήμασταν κι ασθενοφόρα…\nΜήπως το καλύτερο που μπορούμε να προσφέρουμε στους επισκέπτες μας αλλά και σε εμάς τους ίδιους είναι μια κυκλοφοριακή μεταρρύθμιση;\nΤουριστική πόλη με τέτοια οδηγική αγωγή δυστυχώς δεν πάνε μαζί…\nΠαραλείπουμε προσωρινά την κατάσταση στα πάρκινγκ της λαϊκής και της Νομαρχίας, στη Λεωφόρο των Κύκνων, στην Αθ. Διάκου που μπλοκάρει λόγω ελαχίστων θέσεων στο φανάρι της πρώην Πειραιώς, στο Δαβάκη, στην Πλ. Μακεδονομάχω, στα Ψαράδικα, στη Βόρεια παραλία, στον δρόμο προς Χλόη, στην Γράμμου….Στο άμεσο μέλλον!\n← Στη γιορτή των Αστικών Καστοριάς – Περάστε να κεραστείτε\nΧορεύει το «Τσαρσί» – φωτο και video →\n08/11/2021 Χρυσούλα Κυρατζή 0


Γεωργέας: «Δεν φοβόμαστε κανέναν!» ~ Aekculture\nHome » » Γεωργέας: «Δεν φοβόμαστε κανέναν!»\nΓεωργέας: «Δεν φοβόμαστε κανέναν!»\nAεκCulture Admin 6:48 π.μ. No comments\nΣτο τελευταίο παιχνίδι του 2010 στην Λάρισα, ο Νίκος Γεωργέας πέτυχε το πρώτο του γκολ με την φανέλα της ΑΕΚ. Ο Μεσσήνιος αμυντικός μετά από μία δεκαετία στην Ενωση έχει δει πολλά και έχει βιώσει πολλά, για αυτό και η γνώμη του έχει μεγάλη σημασία… Ο «Φούλης» μίλησε στο match program του αγώνα με την Κέρκυρα αναφερόμενος στην πορεία της ΑΕΚ στο πρωτάθλημα και τον στόχο του Κυπέλλου Ελλάδος.\nΣυμπλήρωσες δέκα χρόνια στην ΑΕΚ, κάτι που λίγοι παίκτες έχουν καταφέρει. Πως αισθάνεσαι;«Είναι πολύ ωραίο να ανήκεις δέκα χρόνια σε μια μεγάλη ομάδα και προπαντώς στην ΑΕΚ. Παρόλο που μέχρι στιγμής έχω κατακτήσει μόνο ένα Κύπελλο έχω περάσει πολύ καλά αυτή τη δεκαετία».\nΠοια είναι η πιο ευχάριστη και ποια η πιο δυσάρεστη ανάμνησή σου από αυτή την δεκαετία;«Η πρώτη ευχάριστη στιγμή ήταν όταν ήρθα στην ΑΕΚ, μετά βάζω το Κύπελλο που κατακτήσαμε το 2002 και άλλες στιγμές χαράς που ζήσαμε. Δυσάρεστοι για μένα ήταν φυσικά οι τραυματισμοί, για αυτό λέω πάντα ότι το σημαντικότερο πράγμα είναι η υγεία».\nΚόντρα στην Λάρισα πέτυχες το πρώτο σου γκολ με τα κιτρινόμαυρα. Πως ένιωσες τη στιγμή που είδες τη μπάλα στα δίχτυα;«Μπορώ να πω ότι δεν το πίστευα ότι κατάφερα επιτέλους να βάλω γκολ! Ήταν ένα υπέροχο συναίσθημα για εμένα να βλέπω τη μπάλα να καταλήγει στα δίχτυα».\nΠως πιστεύεις ότι θα παρουσιαστεί η ΑΕΚ στον δεύτερο γύρο του πρωταθλήματος;«Έχουμε καλούς παίκτες και προπονητή, αλλά πρέπει να αλλάξουμε τη νοοτροπία που μας διακατέχει όταν παίζουμε κόντρα σε μικρές ομάδες. Με τις μεγάλες δείξαμε ότι μπορούμε να καταφέρουμε πολλά πράγματα και το ίδιο πρόσωπο πρέπει να παρουσιάζουμε και στα θεωρητικά ευκολότερα παιχνίδια».\nΕίναι εφικτή η κατάκτηση του Κυπέλλου μετά τη δύσκολη κλήρωση της ομάδας;«Είναι όντως μια δύσκολη κλήρωση, γιατί στον προημιτελικό αντιμετωπίζουμε τον Παναθηναϊκό και στον ημιτελικό άλλη μια μεγάλη ομάδα. Ωστόσο αποδείξαμε στο πρωτάθλημα ότι αν είμαστε σε καλή ημέρα δεν έχουμε να φοβηθούμε τίποτα από κανέναν».\nΠόσο δύσκολο είναι για έναν 34χρονο ποδοσφαιριστή να επιστρέφει μετά από τέσσερις μήνες τραυματισμού;«Είναι πολύ δύσκολο, γιατί εκεί που λες "είμαι 34, έχω ακόμα δύο χρόνια καριέρα μπροστά μου" μπαίνεις σε μια τετράμηνη ταλαιπωρία. Ωστόσο το έχω ξαναπεράσει όταν ήμουν νεότερος και μάλιστα για μεγαλύτερο χρονικό διάστημα, οπότε έμαθα να μην το βάζω κάτω. Ο προπονητής μας με εμπιστεύθηκε στον αγώνα με την Λάρισα και νομίζω ότι τον δικαίωσα».\nΤο συμβόλαιό σου ολοκληρώνεται το καλοκαίρι. Ποια είναι τα σχέδιά σου για το μέλλον;«Αν είμαι καλά και μπορώ να παίξω πιστεύω ότι θα τελειώσω την καριέρα μου στην ΑΕΚ. Αυτό είναι που θέλω πάνω από όλα».\nΞεχωρίζεις κάποιον από τους εννέα προπονητές με τους οποίους έχεις δουλέψει κατά τη θητεία σου στον σύλλογο;«Από όλους έχω πάρει κάτι καλό και όλοι με βοήθησαν. Αυτό κρατάω και θα ήταν άδικο να ξεχωρίσω κάποιον».\nΤι ελπίζεις να φέρει ο νέος χρόνος στην ομάδα και τι σε εσένα;«Θα ήθελα να φέρει στην ομάδα μια αγωνιστική ταυτότητα και ισορροπημένες εμφανίσεις σε όλα τα παιχνίδια, γιατί έχουμε το ελλάτωμα της αστάθειας. Σε προσωπικό επίπεδο θα ήθελα να είμαι υγιής, κάτι που εύχομαι και για όλο τον κόσμο. Πρώτα από όλα η υγεία, τα υπόλοιπα έρχονται στη συνέχεια».\nΕίσαι ο αγαπημένος των φιλάθλων της ΑΕΚ. Θα ήθελες να τους περάσεις κάποιο μήνυμα;«Όπως έχω πει πολλές φορές εγώ θα προσπαθώ πάντα για το καλύτερο. Δεν έχουμε δώσει πολλές χαρές στους φιλάθλους μας τα τελευταία χρόνια, για αυτό φέτος πρέπει να πάρουμε το Κύπελλο και στο πρωτάθλημα να κατακτήσουμε τουλάχιστον τη δεύτερη θέση που οδηγεί στο Τσάμπιονς Λιγκ».